
*  Absolutismul  roşu, 

Intr'un  timp ,  când  conştiinţa  morală  a  Europei  is¬ 
tovite  de  o  civilizaţie  stearpă ,  fără  suflă  dă  tot  mai  multe 
semne  de  trezire  la  o  nouă  vieaţd  prin  contactul  cu  spiritul 
evangheliei  lui  /sus,  când  cârmuirile  se  asociază  în  nu¬ 
mele  celuice  a  propoveduit  bunaînvoire  şi  pacea  între 
oameni ,  —  Sovietele  ruseşti  declară  răsboiu . . .  lui  Dum¬ 
nezeu  şi  tuturor  celor  ce  cred  în  El. 

O  lume  'ntreagă  se  ’ngrozeşte  de  potopul  fanatis¬ 
mului  roşu  din  Rusia,  în  cea  mai  hâdoasă  desfăşurarea  lui. 

Bisericile  despoiate  de  podoabele  lor  sacre  sunt 
prefăcute  în  grajduri,  depozite  şi  căzărmi,  iar  slujbaşii  lor 
—  dela  umilul  cântăreţ  până  la  Mitropolit  —  bătuţi  şi 
schingiuiţi,  aruncaţi  în  întunerecul  temniţelor  mucegăite , 
spânzuraţi  sau  împuşcaţi  ca  nişte  câini  netrebnici. 

Prăpădul  vremilor  neronianes'a  înstăpânit  peste  împă¬ 
răţia  celor  mai  mari  nenorociri  cari  s'au  abătut  vr’o- 
dată  pe  rotogolul  pământului. 

Privitorul  stă  uluit  şi  se  întreabă:  de  unde  această 
oribilă  deslănţuire  de  fanatism  antireligios  şi  mai  ales 
anticreştin  în  mijlocul  unui  popor  cucernic  până  la  cel 
mai  profund  misticism  oriental?  De  unde  atâta  revărsare 
de  ură  şi  nestăpânită  poftă  de  răsbunare  în  sinul  unui 

popor ,  care  a  zămislit  profeţi  şi  apostoli  ai  dragostei 
creştineşti,  ca  Tolstoi,  Dostoewski  şi  alţii? 

Răspunsul  firesc  încearcă  o  îndoită  explicare:  Pră¬ 
pădul  din  Rusia  e  cealaltă  faţă  a  despotismului  —  ieri 
alb,  azi  roşu .  Acesta  e  mai  plin  de  sânge  —  fiindcă- i 
roşu...  lotuşi  el  nu  izvoreşte  numai  din  clocotul  pati¬ 
milor  răzbunătoare ,  acumulate  în  sufletul  sclavilor  con¬ 
ştienţi  sau  inconştienţi  de  ieri,  ci  izvoreşte  mai  mult  din 
adâncurile  unei  doctrine  criminale,  ridicate  de  propove- 
duitorii  ei  la  rangul  celei  mai  oarbe  şi  intolerante  religii. 

E  dogma  negaţiunii  în  plină  acţiune . 

Aşa  s'a  ajuns  să  fim  îndureraţii  martori  ai  unei  si¬ 
tuaţii  pe  cât  de  tragice  pe  atât  de  paradoxale:  Că  ceata 
de  sbiri,  care  a  venit  să  fericească  neamurile  împărăţiei 
moscovite ,  în  numele  libertăţii  absolute ,  a  întronat  regimul 
despotismului  absolut;  că  apostolii  fraternităţii  au  devenit 
călăii  propriilor  lor  părinţi,  fii  şi  fraţi;  că  propovedui- 
torii  egalităţii  între  oameni,  ajunşi  la  putere  au  proclamat 
suveranitatea  proletariatului  în  cea  mai  pură  accepţiune 
a  noţiunii  de  clasă;  că  profeţii  păcii  universale  işi  trec 
propria  lor  ţară  prin  foc  şi  sabie,  se  sfăşie  şi  se  mă¬ 
nâncă,  cum  se  mâncau  unii  pe  alţii  canibalii  veacurilor 
primitive. 

Hotărât,  pacostea  ce  s'a  abătut  asupra  Rusiei  e  fără 
precedent  în  istoria  lumii,  iar  persecuţiile  religioase  din 
cele  dintâi  veacuri  ale  creştinismului  rămân  în  umbră 
faţă  de  cele  înscenate  astăzi  de  învăţăceii  lui  Bakunin. 

Anticristul  viziunilor  apocaliptice  s'a  sălăşluit  în  ţara' n 
care  foametea  şi  ciuma  se  simt  aşă  de  bine.  Hristos  se 
răstigneşte  a  nu  ştiu  câta  oară. 

* 

Dadaş  fi  psalmistul  răsboaielor  cruciate,  aş  po¬ 
meni  de  Aliaţi,  de  Liga  Naţiunilor  ori  de  Confederaţia 
ţărilor  europene ,  realizată  doar  în  mintea  vre-unui  mare 
ideolog. . .  american.  Căci  nici  întrun  răsboiu  nu  s'ar  vărsă 
atâta  sânge  nevinovat,  cât  se  varsă  în  « pacea »  absolutis¬ 
mului  roşu.  jf.  Colan. 

Studiul  pastoralei  în  biserica  românească. 

SECŢIUNEA  III.  (Urmare). 

XXIV. 

Chipul  păstorului. 

Vorbind,  în  unul  din  capitulele  trecute,  despre  spi¬ 
ritul  de  iniţiativă  care  trebue  să  se  afle  în  fiinţa  păsto¬ 
rului  creştinesc,  prin  care  spirit  el  iscodeşte  dela  sine 
căi  proaspete  de  lucru,  după  trebuinţa  clipei  care  i  se 
înfăţişează,  iată  un  chip  măreţ,  despre  care  trebuie  să 
vorbim,  cu  atât  mai  mult,  cu  cât  el  este  al  Bisericii 
noastre  ortodoxe.  E  vorba  de  Mitropolitul  Inochentie 
al  Moscovei,  mort  în  anul  1879. 

Dovadă  că  pastorala  n’a  fost  înţeleasă  la  noi  în 
toată  lărgimea  şi  puterea  ei,  e  faptul  că  atâtea  chipuri 
de  însemnaţi  păstori  au  rămas  neştiute.  S’a  făcut  numai 
teorie,  în  Ioc  de  a  se  arătă  prin  ea  acţiune  şi  vieaţă. 
S’au  înşirat  uscate  puncte  de  program,  fără  nici  un  con¬ 
tact  cu  mersul  vieţii,  dar  nu  s’a  arătat  însăşi  plinătatea 
pastoralei  în  răsbaterea  ei  pentru  câştigarea  sufletelor. 

Mitropolitul  Inochentie  este  un  chip  rar,  care  face 
cinste  şi  Bisericii  lui  şi  omenirii  întregi.  Numele  i-a 
trecut  de  mult  peste  ganiţele  ţării  sale  şi  au  ajuns  să 
vorbească  de  el  Nemţii,1  Francezii,2  Americanii,8  pe 
când  la  noi  nu  se  ştie  nimic  despre  o  aşa  podoabă 
de  păstor  ortodox,  înzestrat  în  chip  uimitor  cu  spiritul 
de  iniţiativă  de  care  vorbim. 

Numai  povestind  vieaţa  lui,  şi  avem  în  ea  oglinda 
despre  ceeace  trebuie  să  fie  noua  îndrumare  a  pasto¬ 
ralei.  Vieaţa  lui  este  o  acţiune  măreaţă,  şi  de  aceea 
trebuie  s’o  dăm  la  iveală,  într’o  lucrare  ca  aceasta. 

1  In  broşura  Ein  Missionar  im  fernen  Nord-Osten.  Ein  Lebensbild 
aus  der  Missionsthătigkeit  der  russischen  Kirche.  Stuttgart,  1884. 

*  In  Nouveau  Dictionnaire  de  Geographie  Universelle.  Paris  1877. 

*  In  lucrarea  Innozenz  of  Moskow,  the  Ap  ostie  of  Kamschatka  and 
Alaska. 

Mitropolitul  Inochentie  al  Moscovei  a  fost  fiul  unui 
paracliser  din  Siberia,  cu  numele  Eusebie  Popov,  şi  a 
văzut  lumina  zilei  în  anul  1797,  în  satul  Anghinkoie  din 
gubernia  Irkutsk  A  avut  o  copilărie  foarte  săracă  şi 
abeâ  la  vârsta  de  6  ani  a  rămas  fără  tată.  Atunci  a 
fost  luat  în  îngrijire  de  un  unchiu  al  său,  care  l-a  pus 
să  înveţe  carte.  Copilul  eră  atât  de  înzestrat,  încât, 
fiind  numai  în  vârstă  de  7  ani,  cetea  la  biserică  spre 
marea  bucurie  a  credincioşilor  căre  i  auzeau. 

Fiind  dat  să  înveţe  în  seminar,  l-a  isprăvit  după 
11  ani  de  învăţătură.  Cum  a  studiat  el,  spunea  certi¬ 
ficatul:  eleganter ,  eggregie,  eximie.  In  adevăr,  eră  cu 
totul  peste  felul  de  a  fi  al  celorlalţi  şcolari.  Niciodată 
nu  l-a  atins  vre-o  pedeapsă.  Împrejurările  cele  mai  pro- 
tivnice  păreau  că  pe  el  îl  ajută.  Trebuia  să  se  ducă 
la  catedrală*  cu  ceialalţi  seminarişti,  chiar  şi  noaptea, 
pe  un  frig  de  40  de  grade.  Sănătatea  lui  însă  nu  su¬ 
ferea  nimic.  Eră  turnat  ca  din  peatră.  Nalt,  bine  legat, 
un  trup  uriaş,  umblă  îmbrăcat  simplu  şi  cu  largul  său 
piept  sănătos  mai  mult  descoperit. 

Cu  colegii  nu  prea  stătea  de  vorbă.  Nu-şi  risipeâ 
vremea.  Mai  mult  stăteă  singur,  cugetând  sau  muncind 
într’un  chip  care  uimea. 

A  învăţat  teologia  după  manualul  rectorului  Aca¬ 
demiei  duhovniceşti  din  Kazan  Arhimandritul  Silvestru , 
filozofia  după  Baumeister,  urmaşul  lui  Wolff,  retorica 
după  Burgius.  Dar  cetea  cu  plăcere  şi  o  lucrare  în  mai 
multe  volume  a  profesorului  Qalle  din  Berlin  die  Ge- 
heimnisse  der  alten  Magier  und  Zauberer  («Tainele  ve¬ 
chilor  magi  şi  vrăjitori»). 

S’a  ocupat  şi  cu  arta,  studiind  bucăţile  lui  Pinetti. 
Dar  mintea  lui  ascuţită  nu  s’a  oprit  numai  la  studii 
teoretice.  S’a  îndeletnicit  şi  cu  lucruri  care  trebuiau  să-i 
fie  de  mare  folos  în  munca  lui  viitoare  de  păstor  pe 
alte  ţărmuri. 

A  născocit  un  ceas  de  apă  şi  altul  de  soare  pentru 
buzunar.  Pe  cel  de  apă  l-a  făcut  din  bucăţi  de  lemn  şi 
roate,  lucrate  de  el  cu  un  cuţit  şi  o  sulă  lepădate  dela 

bucătăria  seminariului.  Numerele  ceasurilor  îe  a  scris  pe 
o  foaie  de  hârtie,  iar  arătătoarele  le-a  întocmit  din  nişte 
aşchii  lungi  de  lemn.  Apa  eră  turnată  într’un  vas  de 
coajă  de  mesteacăn  şi  picura  peste  o  tăbliţă  de  fer 
spânzurată  deasupra  podelei,  şi  această  picurare  o  făcea 
să  samene  cu  bătăile  pendulei.  Ceasurile  erau  vestite 
printr’un  clopoţel. 

A  doua  născocire,  ceasul  de  soare,  eră  întocmit  tot 
atât  de  simplu.  Dela  un  ceasornicar  cu  numele  Klim, 
chemat  de  episcopul  Mihail  din  lrkusk,  ca  să  aşeze  un 
ceas  în  turnul  oraşului,  a  învăţat  să-şi  îmbunătăţească 
născocirea.  Mai  târziu,  când  a  ajuns  preot,  facerea  de 
ceasuri  şi  de  orge  pentru  cântare  de  bucăţi  religioase, 
i-a  slujit  pentruca  să-şi  asigure  mai  bine  traiul  material. 

Isprăvind  şcoala,  viitorul  mitropolit  şi  a  căpătat 
numele  de  Veniaminov ,  nume  sub  care  a  ajuns  să  fie 
cunoscută  toată  desfăşurarea  muncii  sale  de  mai  târziu. 
Curând  după  aceasta,  el  s’a  căsătorit  şi  a  fost  sfinţit 
diacon  la  biserica  Bunei  vestiri  din  Irkutsk.  Tot  aci  a 
slujit  mai  târziu  şi  ca  preot. 

In  aceste  slujbe,  el  a  trăit  vieaţă  tăcută,  dar  înde- 
plinindu-şi  sarcina  cu  toată  grija  şi  învăţând  pe  copii  in 
biserică  Dumineca,  după  isprăvirea  slujbei.  Nu  avea  însă 
să  stea  multă  vreme  aici.  Dumnezeu  îl  chema  aiurea. 

In  anul  1823,  episcopul  din  Irkutsk  a  primit  o  po¬ 
runcă  dela  sf.  Sinod  din  Petersburg,  ca  să  trimeată  un 
preot  în  insula  Unalaşka,  din  grămada  insulelor  Aleutice, 
dintre  Azia  şi  America,  unde  lucră  o  companie  misio¬ 
nară  ruso-americană.  Nici  unul  din  preoţii  cărora  li  s’a 
propus  n’a  vrut  să  primească,  din  pricina  depărtării,  a 
climei  aspre  şi  a  sălbătăciei  locuitorilor.  Nici  Venia¬ 
minov  n’a  primit,  tot  din  acelaşi  pricini.  EI  îşi  zicea: 
«Omeneşte  vorbind,  la  ce  să  plec  eu  de  aici,  unde  am 
una  din  cele  mai  bune  parohii,  mă  bucur  de  dragostea 
-credincioşilor  mei,  am  casa  mea  şi  plată  pe  care  n’o 
|K)t  avea  în  Unalaşka?» 

Cu  toată  mijlocirea  unui  siberian  care  petrecuse  în 
insulele  Aleutice  peste  40  de  ani  şi  care-i  vorbeâ  în 

chipul  cel  mai  strălucit  despre  America  în  general  şi 
mai  cu  seamă  despre  ţinuturile  acelea,  Veniaminov  nu 
s’a  lăsat  înduplecat.  Dar  în  aceeaşi  zi,  când  acel  om 
îşi  luase  .rămas  bun  dela  Veniaminov  şi  nu*l  putuse 
câştigă  pentru  îndemânarea  lui,  întâlnindu-se  amândoi 
la  episcopul  locului,  siberianul  tocmai  voiâ  să  se  ducă. 
Văzând  pe  Veniaminov,  el  din  nou  a  început  să  laude 
căldura  locuitorilor  din  Aleutice  pentru  credinţă,  dra¬ 
gostea  lor  cătră  rugăciune  şi  cuvântul  lui  Dumnezeu. 
Atunci,  aşa  năprasnic,  acel  care  puţin  mai  nainte  nici 
nu  voiâ  să  audă  de  a-şi  părăsi  ţara  pentru  a  se  duce 
aiurea,  s’a  simţit  străbătut  de  o  simţire  nouă,  de  dorinţa 
de  a  merge.  însuşi  Veniaminov  scria  mai  târziu:  «Nu¬ 
mele  Domnului  fie  lăudat  pentru  aceasta».  Odată 
ajuns  la  o  asemenea  hotărâre,  nu  l-au  mai  putut  în¬ 
toarce  nici  lacrimile  familiei,  nici  îndemnurile  cunoscu¬ 
ţilor  care-i  arătau  toate  greutăţile  obositoarei  călătorii. 

Unalaşka  eră  una  din  cele  cinci  despărţăminte  în 
care  eră  împărţit  întregul  ţinut  al  Americei  ruseşti.  In 
păstoria  Iui  Veniaminov,  intră  acum  întregul  şir  al  insu¬ 
lelor  Aleutice  şi  o  parte  din  continentul  american.  Sosit 
aici,  Veniaminov  şi- a  clădit  singur  o  colibă  de  pământ, 
iar  mai  târziu  o  căsuţă,  cu ‘înseşi  manile  sale.  Acum  se 
vedea  ce  însemnă  priceperea  lui  în  tot  felul  de  meşte¬ 
şuguri.  Nevoia  l-a  făcut  lemnar,  mecanic,  ceasornicar 
şi  împletitor  de  plase  pentru  prins  peşte.  Toate  uneltele 
gospodăriei  şi  Ie-a  făcut  singur,  într’un  ţinut  unde  dom¬ 
neşte  numai  vreme  de  toamnă,  cu  vânt  şi  ceaţă.  Iarna 
eră  atât  de  frig,  că  îngheţau  paserile,  şi  numai  12  zile 
pe  an  erau  fără  ceaţă.  Pământul  eră  răscolit  de  vulcani. 
Se  auzeau  bubuituri  sub  pământul  care  din  când  în  când 
se  cutremură.  Şivoaie  repezi  se  scoborau  din  munţi, 
aducând  puternic  miros  de  pucioasă.  Pe  lângă  toate, 
întreg  ţinutul  eră  încunjurat  de  o  mare  aspră  şi  ne¬ 
prietenoasă. 

Veniaminov  a  fost  cel  dintâi  preot  în  Unalaşka. 
El  şi-a  slujit  cea  dintâi  liturgie  acî  într’o  ceasovnia  (o 
casă  de  rugăciune)  şi  şi-a  zidit  cea  dintâi  biserică  din 

lemn-  Pe  urmă  a  început  să  înveţe  limba  locului,  dar 
totodată  învaţă  pe  locuitori  cum  să  facă  olane  şi  cără¬ 
midă,  cum  să  cioplească  lemnul,  să  lucreze  fierul,  şi 
dupăce  i  a  învăţat  astfel,  s’a  apucat  să  zidească,  împreună 
cu  ei,  o  biserică  de  zid.  In  vremea  slobodă,  adună  pe 
locuitorii  botezaţi  şi  nebotezaţi  în  biserică  sau  şi  sub 
cerul  deschis  şi-i  învăţă  ce  să  creadă  şi  cum  să  se 
poarte.  El  petrecea  pe  drumuri  o  însemnată  parte  a 
anului,  umblând  prin  locuri  depărtate  unele  de  altele  şi 
până  la  1000  de  verste,  sau  plutind  pe  valurile  oceanului, 
dela  insulă  la  insulă,  într’o  luntre  putredă  sau  într'o 
mică  şi  foarte  primejdioasă  baidara.  Aceste  baidare  erau 
făcute  parte  din  piele  de  focă,  parte  din  buşteni  scobiţi, 
şi  erau  atât  de  strimte,  că  nu  puteai  sta  în  ele  decât 
cu  picioarele  strâns  ghemuite  unul  lângă  altul. 

Dupăce  a  ajuns  să  înveţe  bine  limba  aleutîcă,  a 
tradus  în  ele  catehismul  şi  evanghelia  Sfântului  Mateiu. 
Prin  aceasta,  a  dat  chip  locuitorilor  să  cetească  învă¬ 
ţătura  creştinească  în  graiul  lor  însuşi.  Apoi  a  întocmit 
o  gramatică  şi  un  dicţionar  al  acestei  limbi,  o  cărticică 
cu  numele:  Călăuză  către  împărăţia  cerului  şi  o  De¬ 
scriere  naturală  şi  geografică  a  insulelor  din  despărţă¬ 
mântul  Unalaşka.  In  sfârşit,  a  deschis  o  şcoală  pentru 
copii,  îi  învăţă  el  însuşi  şi  a  scris  pentru  ei  toate  cărţile 
de  şcoală. 

(Urmează)  Arhim.  SCR1BAN. 


Partea  Martei  şi  partea  Măriei.1 

iMarto,  Marto  spre  multe  te  gri- 
jeşti  şi  spre  multe  te  sileşti,  însă  un 
lucru  iţi  lipseşte  —  dar  Maria  partea 
cea  bună  şi-a  ales-o,  care  nu  se  va 
luă  dela  dânsa».  (Luoa  X,  43). 

■iubiţi  credincioşi , 

Sfânta  Evanghelie  cetită  azi,  ne  vorbeşte  despre  o 
blândă  înfăţişare  din  cuprinsul  unei  gospodării.  In  casa 
Iui  Lazăr  din  Betania,  obosit  de  drum  şi  de  frământările 


*  Predică  ţinută  în  Catedrala  St.  Episcopii  a  Buzăului  la  15  Aug.  1922. 

neastâmpărate  ale  oamenilor,  poposeşte  câteva  ceasuri’ 
Mântuitorul,  --  oasoe  ales  al  unei  familii  cucernice.  EB 
aducea  cu  sine  atâta  lumină  şi  atâta  linişte  încât  toţi 
ai  casei  se  simţeau  înfioraţi  ca  de  sosirea  unei  mari 
sărbători.  O  frumuseţe  negrăită  prindeâ  să  se  întru¬ 
chipeze  înlăuntrul  încăperilor  pacinice  şi  înlăuntrul  su¬ 
fletelor  aprinse  de  iubire.  Şi  toţi  se  străduiau  şi  se 
osteneau  să  îndulcească  stăpânului  drag,  cele  câteva 
clipe  pe  care  el  doriâ  să  le  petreacă  în  sânul  lor.  Marta, 
gospodină  harnică,  orânduia  masa  şi  toată  îndeletnicirea 
ei  eră,  ca  să  îmbie  Domnului  bucate  alese  şi  întăritoare. 
Grijelnică,  cum  eră,  ea  îşi  îndoia  toate  silinţele,  ca  totul 
să  fie  mulţămitor.  Dar  singură,  ce  eră  sâ  facă?  Cum 
putea  ea  predidi  atâtea  treburi  şi  cum  putea  chivernisi 
după  cuviinţă  un  ospăţ  atât  de  deosebit  numai  cu  cele 
două  mâni  ale  ei?  Toată  osteneala  ei  erâ  par’că  fără 
spor.  Ar  fi  putut  chemă  în  ajutor  hărnicia  sorei  ei  Maria, 
dar  aceasta,  aşezată  smerită  la  picioarele  Mântuitorului 
cu  greu  s’ar  fi  putut  hotărî  să  părăsească  pe  cel  care 
grăia  lucruri  atât  de  frumoase  despre  rosturile  vecinice 
ale  vieţii.  Tot  sufletul  ei  erâ  prins  de  farmec  şi  toată 
fiinţa  ei  erâ  străbătută  de  fiorii  credinţei  supuse.  însetată 
de  izvoarele,  care  potolesc  dorul  credinţei,  robită  nă- 
dejdiilor  neapuse  ale  împărăţiei,  ea  plătiâ  sfielnică  birul 
ascultării  Celui  care  chemă  lumea  la  mântuire.  Vecinicia 
îşi  depănă  în  taină  firul  ei  de  lumină  urzind  o  trâmbă; 
trainică  între  cele  două  suflete :  al  Mântuitorului  învăţând 
şi  al  Măriei  ascultând. 

Desnădăjduită  de  zădărnicia  şi  neajutorarea  silinţelor 
ei,  Marta  vine  amărâtă  la  Mântuitorul  şi  cu  lacrimi  în: 
ochi  şi  cu  mustrare  în  glas,  II  roagă  să  poruncească 
surorii  ei  să-i  dea  mână  de  ajutor  în  îndeletnicirile  ei 
gospodăreşti.  «Doamne  Maria  m’a  lăsat  singură!» 

Mântuitorul  o  priveşte  cu  milă  şi  pentru  frământarea 
ei,  dar  şi  pentru  neînţelegerea  ei  şi -i  zice:  «Marto! Marfa  h 
Câtă  compătimire  adâncă  şi  dureroasă  izbucneşte  din 
acest  strigăt!  «Spre  multe  te  grijeşti  şi  spre  multe  te 
sileşti/»  Eu  pricep  dorinţa  şi  nevoia  ta,  —  îţi  laud  strâ- 

dania  ta  cuminte  de  a  arăta  toată  cinstea  cuvenită  unui 
oaspe  ca  mine.  Eşti  singură  şi  fără  sprijin.  Ţi-e  greu. 
iţi  lipseşte  o  tovarăşe  de  hărnicie  şi  ai  venit  să  ceri 
ajutorul  Măriei.  Dar  îţi  lipseşte  altceva  mai  de  preţ,  îţi 
lipseşte  ceiace  are  sora  ta  —  partea  cea  bună,  —  pu¬ 
terea  sufletească  de  a  birui  toate  piedecile  şi  greutăţile 
vieţii,  pe  care  numai  eu  ţi-o  pot  da  şi  înmulţi  dacă  eşti 
gata  să-ţi  pleci  ca  şi  ea  genunchii  la  picioarele  mele 
şi  urechea  la  cuvintele  mele.  —  Trupul  meu  n’are  tre¬ 
buinţă  de  hrană  prea  bogată,  —  dar  sufletul  meu  are 
nevoe  de  toată  iubirea  voastră.  Tu  vrei  să-mi  dovedeşti 
această  iubire  printr’o  mâncare  îmbelşugată,  prin  ceva 
care  e  vremelnic  şi  pieritor  şi  din  care  tu  nu  te  alegi 
decât  cu  grija  şi  oboseala;  Maria  însă  îmi  dovedeşte 
această  iubire  prin  dorinţa  ei  de  mântuire,  prin  sufletul 
ei,  care  e  ceva  statornic  şi  folosul  ei  este  de  o  mie  de 
ori  mai  mare,  căci  cu  el,  ea  păşeşte  în  vecinicie,  căci 
«na  i  se  va  luă  niciodată «. 

Iubiţi  creştini, 

Deşi  e  vorba  de  o  gospodărie  din  Betania,  de  două 
femei  cu  suflete  atât  de  deosebite  —  cu  năzuinţi,  care 
se  împotrivesc  atât  de  mult  şi  se  luptă  atât  de  aspru, 
totuşi  şi  în  vremea  noastră  putem  desluşi  fără  zăbavă 
în  toiul  vieţii  două  mari  cete  —  deoparte  ceata  Martelor 
şi  de  alta  ceata  Măriilor,  —  mergând  drumuri,  care  se 
depărtează  tot  mai  mult  şi  care  ajung  la  ţărmuri,  care 
nu  se  pot  apropia  niciodată.  Şi  nu  mă  gândesc  numai 
la  femei  —  căci  şi  pentru  bărbaţi,  aceleaşi  cărări  se 
deschid  vieţii,  aceleaşi  nepotriviri  de  înţelegere  şi  aceleaşi 
ciocniri  de  simţeminte  frământă  crud  sufletele  lor.  La 
răscrucea  de  patimi  şi  deşertăciuni  a  vieţii,  stă  scris  cu 
litere  de  foc :  drumul  Măriei  la  dreapta  şi  drumul  Martei 
la  stânga.  Pe  unul  sămânţa  cuvântului  vecinie  rodeşte, 
pe  celălalt,  ea  e  înăbuşită  de  spini. 

Zilele  noastre  sunt  turburate  grozav  de  dorinţe 
vrăjmaşe,  care  seamănă  atâta  vânt  şi  culeg  atâta  fur- 

tună!..,  Râsboiul,  care  nu  s’a  curmat  pe  câmpurile 
morţii,  decât  ca  să  se  urmeze  în  sufletele  oamenilor, 
arată  îndeajuns  cât  de  crunte  lucruri  poate  aduce  în 
lume  îndeletnicirea  numai  cu  cele  din  afară  ale  vieţii. 
Pentru  câştigarea  pâinii  de  toate  zilele,  pe  care  de  cele 
mai  multe  ori  noi  nu  o  cerem  lui  Dumnezeu,  ci  lui 
Mamooa  —  pierdem  fără  greş  întotdeauna  sufletul  nostru. 
Urgiile  deslăunţuite  asupra  lumii  prin  descătuşarea  atâtor 
pofte  nebune,  dovedesc  ce  înspăimântătoare  şi  nelegiuită 
e  vieaţa  omului  în  care  nu  porunceşte  sufletul  îndum¬ 
nezeit,  ci  patima  trupului  îndobitocit.  La  hotarele  ţării 
noastre  bântuie  fărădelegea  celor  ce-au  uitat,  că  omul 
nu  trăieşte  numai  cu  pâne.  Inlăuntrul  ţării  noastre  pu¬ 
stieşte  necinstea  celor  care  nu  vor  s’audă  că  nu-i  de 
nici  un  preţ  dobândirea  lumii  când  sufletul  se  pierde 
şi  că  la  capătul  oricărei  măriri  se  deschide  pentru  toţi, 
porţile  sălăşluirii  în  ţărână.  Văzând  cu  ochii  toată  mo¬ 
ştenirea  sufletească,  toată  agonisita  bătrânelor  vremi  de 
evlavie  se  împuţinează  şi  se  topeşte.  Un  duh  duşman 
suflă  nimicirea  lumii  prin  minciună  şi  ură:  «Mâncaţi  şi 
beţi  şi  petreceţi,  nici  o  poftă  nu  se  mai  satură  după 
moarte,  căci  mormântul  înseamnă  sfârşitul  ospăţului  întinat 
şi  începutul  nemicniciei.  Smulgeţi  vieţii  ultima  picătură 
de  plăcere  pentrucă  moartea  vă  răpeşte  ultimul  fior  de 
vieaţă.  Răsbunaţi-vă  pe  vieaţă  istovind-o  şi  plătiţi  o 
arvună  morţii,  omorându-vă  înainte  de  vreme.  Gospodari 
îndemânatici  ai  vieţii,  înţelepţiţi  de  dureri  şi  gânditori 
la  cele  neperitoare,  noi  strigăm  însă  nebunilor  veacului 
acesta  de  ruină,  ca  şi  Mântuitorul:  « Martot  Marto! 
Spre  multe  te  grijeşti  şi  spre  multe  te  sileşti,  dar  un 
lucru  îţi  lipseşte!»  Voi  nu  înţelegeţi,  că  acolo  unde  su¬ 
fletul  nu  este  închinat  lui  Dumnezeu,  trupul  ucide  su¬ 
fletul  şi  că  acolo  unde  vremelnicia  paşte  vieaţa,  osânda 
pândeşte  vecinicia.  Voi  nu  vreţi  să  ştiţi  şi  vă  încruntaţi 
când  aflaţi,  că  pe  lanurile  vieţii,  secerea  păcatului  e  mai 
tăioasă  decât  secerea  mântuirii  şi  că  secerătorii  morţii 
sunt  mai  numeroşi  decât  secerătorii  vieţii.  Şi  în  prada 
amărăciunii  şi  durerii,  necăjiţi  şi  fără  mângâiere  alergaţi 

uneori  la  Hristos,  să-i  spuneţi  toată  obida  sufletului 
vostru  şi  să  cereţi  tot  ajutorul  Lui  pentru  strâmtorările 
voastre  «Doamne!  sora  mea  sau  fratele  meu  mV lăsat 
singur.  Zi-i  să-mi  ajute!»  Căci  aşa  înţelegeţi  voi  să  vă 
duceţi  Ia  El  numai  când  trupul  vostru  se  frânge  de 
muncă  şi  de  oboseală  şi  când  truda  vieţii  voastre  e 
săracă  de  izbândă.  Uîtaţi-vă  însă  bine,  desmeticiţi-vă  şi 
veţi  zări  la  picioarele  Lui  pe  Maria,  care  ascultă.  Şi  ea 
e  tot  singură,  sora  ei  nu  e  alături  de  ea,  dar  Mântuitorul 
o  povăţueşte,  —  e  lângă  ea  tot  timpul,  —  căci  înainte 
de-a  intră  în  împletitura  grijilor  mărunte  ale  vieţii,  ea 
s’a  osârduit  să  câştige  şi  să-şi  păstreze  întregi  puterile 
sufletului.  înainte  de  a  deschide  porţile  nevoilor  şi  în¬ 
deletnicirilor  de  toate  zilele,  ea  şi- a  deschis  sufletul  lui 
Dumnezeu  pentru  inspiraţie  şi  binecuvântare.  Ea  se  pre¬ 
găteşte  pentru  luptă,  înarmându-se  cu  puterea,  care  vine 
dela  El  şi  câştigă  biruinţa  cu  harul  Lui :  Şi  atunci  toate, 
ca  într’un  revărsat  de  zori  se  luminează  şi  se  înfrăgezesc 
şi  se  înviorează.  Cele  mai  silnice  preocupări  se  uşurează 
şi  sunt  plăcute  şi  lesne  de  îndurat.  înfrigurarea  şi  zorul, 
care  strică  atâtea  gânduri  bune  dau  locul  răbdării,  care 
birueşte  în  atâtea  lucruri  grele.  Cele  obicinuite  ale  vieţii 
capătă  un  înţeles  vecinie.  Fiecare  zi  e  o  înfrângere  a 
morţii  şi  o  biruinţă  a  nemuririi.  Căci  «Maria  partea  cea 
bună  şi-a  ales-o,  care  nu  se  va  luă  dela  dânsa!» 

Iubiţi  creştini, 

In  fiecare  zi  şi  casa  noastră  are  înfăţişarea  celei  din 
Betania.  Marte  vrednice  se  sbuciumă  din  zori  şi  până 
în  asfinţit  să  dea  gospodăriei  lor  frumuseţe  şi  rânduială. 
Bărbaţii  aleargă  fără  preget  după  strânsură  şi  prisosul 
înfloreşte  ca  o  izbândă  a  muncii  cinstite  pretutindeni. 
Binecuvântarea  înmulţeşte  rodul  şi  în  jurul  mesei,  zâm¬ 
beşte  cumpătată  mulţumirea  duioasă  a  familiei. 

Dar!  O!  de  n’ar  fi  acest  dar! ,..  Dar  e  casa  noastră 
ca  şi  cea  din  Betania,  una  din  acele  în  care  cu  cele 
dintâi  raze  ale  dimineţii,  care  se  furişează  pe  ferestre, 
trece  şi  Hristos  pragul  ei  ?  Adăposteşte  ea  pe  Mântuitorul, 

are  ea  înlăuntru  şi  un  suflet  ca  al  Măriei  deschis  luminii 
Evangheliei  ?  Ingenunchem  noi  înainte  de  năvala  la  care 
ne  chiamă  lupta  vieţii,  la  picioarele  Domnului,  ne  întărim 
noi  puterile  noastre  de  lucru  cu  sfatul  învăţăturii  Lui? 
Cu  un  cuvânt,  ne  alegem  noi  partea  cea  bună?  Aci  stă 
taina  biruinţii,  taina  fericirii  vieţii!...  Căci  a  urmă  pe 
Maria  nu  înseamnă  a  sta  cu  mânile  pe  piept,  a  nu  munci, 
—  ci  a  sorbi  toată  puterea  şi  tot  avântul  şi  toată  liniştea 
din  convorbirea  tainică,  în  fiecare  zi,  cu  Mântuitorul 
nostru  prin  rugăciune  şi  prin  cetirea  Evangheliei  celei 
nemuritoare.  De  obiceiu  însă  noi  purcedem  la  luptă,  ca 
Marta ,  singuri ,  fără  aliatul  acesta  nebiruit,  care  e  Mân¬ 
tuitorul;  ne  zbatem,  ne  istovim  şi  cădem  repede  des> 
nădăjduiţi  ca  şi. ea;  căci  noi  toţi  suntem  înclinaţi  să 
alungăm  în  aceste  vremi  din  sânul  vieţii  noastre,  duhul 
de  reculegere  al  Măriei,  ca  să  facem  loc  numai  duhului 
de  risipire  al  Martei,  deşi  chiverniseala  pripită  a  Martei 
se  duce  repede,  fără  vegherea  statornică  a  Măriei. 

Iubiţi  creştini, 

Azi  prăznuim  fericita  adormire  a  Măriei  Domnului. 
Sfânta  Fecioară  a  adormit  fericită  pentrucă  vieaţa  ei  a 
fost  pusă  în  slujba  puterilor  tainice  şi  vecinice  ale  cre- 
dinţii. 

Deasupra  trupului  ei  odihnit  de  suferinţe,  ca  o 
flacără  nestinsă  plutesc  vii  până  la  sfârşitul  veacurilor 
cuvintele  de  adâncă  şi  sfântă  smerenie:  «fa  sunt  roaba 
Domnului;  fie  mie  după  cuvântul  tăuh> . . . 

Cu  acestea,  ea  a  încuviinţat  alegerea  făcută  de 
Dumnezeu  ca  în  trupul  ei  feciorelnic  să  se  zămislească 
Mântuitorul  lumii  şi . . .  « partea  cea  bună  şi-a  ales-o /» 

Şi  pentru  noi  cei  de  azi,  ca  şi  pentru  toţi  cei  care 
ne  vor  urmă  întru  durerile  vieţii,  aceeaş  întrebare  ni-se 
pune  în  această  clipă :  Primim  noi  în  sufletele  şi  în  casele 
noastre  pe  Mântuitorul?  II  luăm  noi  ca  Stăpân  al  vieţii 
noastre?  Şi  îngenunchiem  noi  ca  robi  ai  Lui,  hotărâţi 
să  trăim  prin  El  şi  pentru  El,  —  săpând  la  intrarea 
caselor  noastre  şi  prefăcând  în  putere  a  vieţii  noastre, 

cuvintele  lui  Iosua:  *Noi  şi  casele  noastre  slujim  Dom¬ 
nului  »? 

O,  Martelor  L . .  Sărmane  roabe  ale  zădărniciei  şi 
birnice  trudite  ale  deşertăciunii ! . . . 

Veniţi  de  sârg,  veniţi  acum  Ia  Mântuitorul!  nu  cer¬ 
şind  ajutor  pentru  înfrumseţarea  vremelniciei,  ci  cerând 
îndurări  şi  călăuziri  pentru  vecinicie! 

Când  o  să  fiţi  voi  şi  surori  de  suflet  ale  Măriilor  ? 
Când  vă  veţi  îngemăna  voi  inimile  cu  ale  surorilor  voastre 
«de  sânge  ?  O  să  lăsaţi  voi  mereu  pe  Mântuitorul  să  plece 
din  casele  noastre,  fără  să  vă  cuceriţi  ascultării  Lui  ? 

Haideţi!  Ieşiţi  din  cămara  strivitoarelor  griji  ale 
zilei!  El  vă  aşteaptă  în  pridvorul  îndrumărilor  celor 
vecinice ...  El  poate  şi  vrea  să  vă  prefacă  în  Marii t 
Voi  vreţi?  V’aţi  hotărât? 

Atunci  sunteţi  pe  drumul  izbânzii,  voi  toate,  surori 
bune  ale  Măriilor  şi  surori  bune  ale  lui  Hristos!  Amin. 

Diac.  Or.  Cristescu. 

Pentru  istoria  Diecezei  Aradului. 

—  Cu  prilejul  Istoriei  păr.  Dr.  T.  Botiş.  — 

Dieceza  Aradului,  prin  situaţia  sa  istorică  şi  geografică,  a 
avut  pe  teritorul  locuit  de  Români  şi  pentru  aceştia,  o  însem¬ 
nătate  capitală.  Pe  vremuri,  de  pe  Ia  începutul  veacului  XVIII, 
când  s’a  înscenat  marea  vânătoare  politică  în  forme  religioase 
după  Români  şi  când  episcopul  Isaia  Diacovici  îşi  mută  sediul 
la  Arad  (1703)  —  episcopia  Aradului  —  in  faţa  cotropirii  po¬ 
litice  prin  desfiinţare  eră  un  factor  însemnat  pentru  păstrarea 
ortodoxiei  noastre;  iar  mai  târziu,  începând  mai  ales  cu  veacul 
XIX,  ea  a  fost  terenul,  în  care  au  rodit  cele  dintâi  străduinţe 
culturale- naţionale  româneşti,  de  eliberare  din  legăturile  ierar¬ 
hice  sârbeşti  şi  de  a  se  ajunge  la  o  vieaţă  proprie  bisericească, 
sub  ierarhie  naţională. 

In  chipul  acesta,  trecutul  acestei  episcopii  are  o  dublă  în¬ 
semnătate  istorică:  religioasă  şi  naţională ,  vrednică  să  fie 
desfăşurată. 

Sunt  prea  vesel  că  pot  să  discut  din  nou 1  această  che¬ 
stiune,  de  astădatâ  în  legătură  cu  valoroasa  lucrare  a  părintelui 
director  seminarial  Dr.  T ,  Botiş  dela  Arad,  despre  a  cărui  lu¬ 
crare  voiu  spune  câteva  cuvinte  mai  jos.  Militasem  atunci,  la- 
1917,  pentru  a  se  luă  măsuri,  ca  istoria  Diecezei  Aradului 
să  se  scrie. 

•  Ceeace  scrisesem  atunci  e  de  actualitate  şi  astăzi.  De 
aceea,  întâi  de  toate,  voiu  reproduce  o  parte  din  cele  ce  le 
scrisesem  atunci. 

I. 

lată  ce  ziceam: 

La  anul  1883  s’a  sulevat  şi  oficios  chestiunea  aceasta,  în 
cel  mai  înalt  corp  reprezentativ  al  diecezei.  Deputatul  sinodal, 
parohul  Mihai  Sturza,  un  preot  de  sate,  dar  cu  multă  înţele¬ 
gere  pentru  rostul  cărţii,  făcea  propunerea,  de  a  se  in¬ 
stitui  o  comisiune  istorică  «diecezană»  cu  scopul,  ca  să  adune 
materialul  trebuincios  şi  să  scrie  istoria  eparhiei.  Sinodul  epar¬ 
hial,  prin  concluzul  său  Nr.  181  de  atunci,  încuviinţează  pro¬ 
punerea,  iar  Consistorul  eparhial  constitue  comisiunea. 

Lucrurile  însă,  aşa  se  vede,  chiar  dela  început  nu  s’au 
îndrumat  bine.  însuşi  organul  diecezan...  a  ridicat  cuvânt  în 
contra  felului,  fără  noroc,  în  care  se  urnea  lucrul  de  sub  în¬ 
trebare. 

Organul  diecezan  scriâ  la  10/22  Iulie  1883,  că  planul,  cum 
contemplase  oficialitatea  să  se  facă  preparativele,  «nu  va  fi  rea¬ 
lizabil...  pe  cât  timp  cercetările  istorice  vor  fi  oareşi  cumva 
revindecate  competinţei  exclusive  a  administraţiunei  diecezane. 
In  asemenea  afaceri  trebuiesc  câştigaţi  oameni  deprinşi  cu  cer¬ 
cetările  istorice,  şi  mai  cu  seamă,  fiind  vorba  de  culegerea  do¬ 
cumentelor  istorice  relativ  la  biserica  română,  este  neapărat  de 
lipsă,  ca  în  astfel  de  comisiune  să  fie  barem  o  persoană,  care 
cunoaşte  perfect  limba  slaveană.  Şi  dacă  asemenea  persoane 
nu  sunt  în  gremiul  Consistorului,  ele  trebuesc  angajate  de  unde 
se  vor  afla. 

«Noi  însă  —  continuă  organul  diecezan  —  ştim  în  Con- 
sistor  doi  membri  academici,  din  cari  numai  unui  e  în  comi- 

1  O  mai  atinsesem  in  organul  oficial  a!  diecezei  ^Biserica  şi  Şcoala^ 
Nr.  1  din  1917,  sub  titlul:  O  datorie  uitată. 

siune,  iar  a]  doilea,  care  cunoaşte  bine  arhivele  din  Pesta,  Viena 
şi  Carloveţ,  fiind  pe  lângă  aceasta  şi  bun  slavist  —  nu  e  în 
comisiune.  Afară  de  Consistor  cunoaştem  doi  protopopi,  ze¬ 
loşi  cercetători  ai  monumentelor  noastre  istorice,  amândoi  buni 
slavişti,  cari  cu  bun  rezultat  ar  puteâ  să  împlinească  însărci¬ 
narea  Venerabilului  Consistor  in  asemenea  cercetări.  Trebue 
dar  neapărat,  ca  Ven.  Consistor  să  complecteze  comisiunea 
istorică  astfel,  încât  ea  să  poată  corăspunde  marei  misiuni  ce  o 
aşteaptă.  In  privinţa  aceasta  trebue  adus  orice  sacrificiu  s'ar 
cere  dela  noi.  A  scrie  istoria,  nu  e  lucru  uşor,  mai  cu  seamă 
când  documentele  istorice  lipsesc,  ori  că  trebuesc  căutate  prin 
biblioteci  şi  arhivele  vechi.  De  aceea  Ven.  Consistor,  com¬ 
plectând  odată  comisiunea  istorică,  va  trebui  să-i  pună  la  dis¬ 
poziţie  toate  mijloacele  băneşti  necesare  pentru  a  puteâ  vizita 
arhivele  din  ţară,  cu  deosebire  arhivele  din  Pesta  şi  Viena. 
Altfel  toată  afacerea  va  rămâneâ  un  pium  destderium». 

Astfel  scriâ  organul  diecezan  Ia  anul  1883,  şi  a  trebuit  să 
treacă  un  interval  de  treizeci  şi  cinci  de  ani,  în  absolută  nein- 
teresare  de  această  ponderoasă  chestiune  de  cultură  şi  de  pre¬ 
stigiu  a  diecezei  Aradului,  până  să  ne  convingem,  că  ştiinţa 
istorică  nu  se  poate  face  prin  <comisiuni>  de  oameni  ai  admi¬ 
nistraţiei  bisericeşti... 

Astăzi,  când  jubilează,  organul  diecezan  îşi  ţine  de  onoare 
şi  de-o  elementară  datorinţă,  ca  în  sfeşnicul  ce-i  luminează  co¬ 
loanele  jubilare,  să  aşeze  o  problemă  culturală,  un  nume  ce  a 
fost  luat  *in  deşert »  35  ani... 

Dela  1883,  până  de  ex.  la  anul  1903,  istoria  diecezei  s’ar 
fi  putut  scrie,  în  dragă  voie.  La  alte  popoare,  cu  un  mai  des- 
voltat  simţ  pentru  chestiunile  istorice,  o  scriere  de  acest  fel, 
nu  numai  s’ar  fi  scris  şi  epuizat  în  20  ani,  ci  chiar  s’ar  fi  şi  — 
învechit,  sub  raportul  de  evoluţie  ştiinţifică. 

De  ce  pomenim  tocmai  de  anul  1903?  Atunci  se  împli¬ 
neau  două  sute  de  ani,  de  când  episcopul  Isaia  Diacovici  îşi  fi¬ 
xase  scaunul  vlădiciei  la  Arad.  Cu  aceasta,  sediul  episcopesc 
se  statorniceşte,  pentruca  din  acest  focar  să  se  poată  împră¬ 
ştia  turmei  cuvântătoare  binefacerile  unei  păstoriri  sufleteşti  mai 
imediate  şi  mai  bine  orânduite. 

Dar  peste  anul  1903,  care  puteâ  să  fie  an  jubilar  bicen¬ 
tenar,  deci  cu  atât  mai  bogat  izvor  de  înfruptare  sufletească  şi 
de  Învăţături,  s’a  trecut  la  ordinea  zilei.  Statornicirea  scaunului 
episcopesc  şi  începuturile  unei  vieţi  bisericeşti  mai  bine  ordo¬ 
nate  nu  au  fost  comemorate  in  nici  un  chip.  Nici  cărturarii 
noştri  n’au  reliefat  acest  moment  istoric,  şi  nici  oficialitatea  bi¬ 
sericească  —  Consistorul  şi  Sinodul  eparhial  —  n’au  adus  nici 
măcar  un  concluz  «comemorativ»,  ceeace  tocmai  n’ar  fi  fost 
lucru  prea  greu. 

De  ce  a  rămas  total  acea  comemorare?  Tocmai  în  vremea, 
când  ar  fi  fost  să  se  pună  la  cale  preparativele  unui  atare  ju¬ 
bileu,  factorii  bisericeşti,  dimpreună  cu  toţi  oamenii  noştri  de 
seamă,  se  pasionau,  nu  de  trecut,  ci  de  viitor:  prin  care  mijlo¬ 
cire  şi  prin  a  cui  persoană  să  îndrume  în  ogaşe  nouă  şi  mai 
norocoase  viitorul  eparhiei. 

Atunci,  la  1903,  la  a  doua  alegere  episcopească,  —  pe 
urma  frământărilor  vii  şi  nenumărate,  strălucirea  sfintei  coroane 
episcopeşti  a  ajuns  să  incadreze  pletele  actualului  nostru  Prea 
Sfinţit  Arhiereu.  Astfel,  primul  episcop,  cu  scaun  statornicit 
la  Arad  spre  întărirea  tradiţiilor  noastre  ortodoxe  şi  spre  elup- 
tarea  de  mai  apoi  şi  a  drepturilor  culturale  româneşti  —  a 
căzut  în  umbra  uitării.  Iar  concluziunea  mai  apropiată,  ce  se 
impune,  este:  ca  istoria  diecezei  Aradului,  urzită  de  Isaia  Dia- 
covici,  să  se  scrie  necondiţionat  sub  actualul  nostru  Prea 
Sfinţit,  prin  a  căruia  Înălţare  am  avut  prilejul  de  a  ne  uită  de 
o  datorie  cătră  un  trecut  de  200  de  ani. 

Aceasta  ar  fi  o  datorie,  nu  numai  culturală,  ci  şi  de  pie¬ 
tate,  şi  de  recunoştinţă  chiar,  pe  care  ne-o  vom  recunoaşte  şi 
împlini  cu  toţii,  în  măsura  răspunderii,  ce  o  avem  pentru  omi¬ 
siunea  de  până  aici. 

«Biserica  şi  Şcoala»  jubilează,  deci  cu  atât  mai  vârtos,  nu 
are  intenţia  de-a  face  reproşuri  pentru  îndelungata  întrelăsare 
de  35  ani  în  chestiunea  istoriei  diecezei.  Ar  fi  şi  inutil  să  se 
discute  chestia  responsabilităţii  pentru  trecut. 

Totuşi,  cred  că  şi  «Biserica  şi  Şcoala»  va  fi  de  acord,  că 
dânsa  îşi  împlineşte  numai  o  elementară  datorinţă  —  pe  aceea 
de  a  fi  consecventă  cu  sine  însăşi  —  sulevând  chestiunea 

aceasta  şi  de  a  insistă,  prin  modestul  iscălit  şi  prin  publicitatea 
acestor  rânduri,  la  toţi  aceia,  cari  pot  aveâ  şi  numai  cel  mai 
mic  cuvânt  la  realizarea  ideei. 

Aş  indrăsnî  să  adaog  numai  câteva  cuvinte  ce  ni  se  par 
nouă,  cu  privire  la  superioara  necesitate  de  ordin  obiectiv,  care 
reclamă  scrierea  fără  Întârziere  a  istoriei  diecezei. 

Noi,  ca  biserică,  am  trecut  prin  atâtea  faze,  voite  şi  ne¬ 
voite,  bune  dar  mai  ales  rele,  Încât  astăzi  —  dupăce  am  ajuns 
la  independenţă  bisericească  şi  la  limanul  unei  vieţi  bisericeşti 
autonome  de  un  liberalism  fără  precedent  şi  fără  seamăn  In 
istoria  bisericii  orientale  —  cu  drept  cuvânt  stăm  nedumeriţi 
şi  chiar  imposibili  In  faţa  multor  probleme,  bisericeşti  şi  cultu¬ 
rale,  pe  cari  nu  le-am  putut  deslegă  norocos  nici  în  restimpul 
de  mai  multe  decenii  de  vieaţă  constituţională  bisericească. 
N’avem,  decât  de  ex.  să  punem  în  faţă  două  lucruri,  deosebi¬ 
toare  în  sine  şi  după  vremea  în  care  s’au  petrecut:  eroica  ali¬ 
pire  din  trecut  a  credincioşilor  noştri  şi  «templi  fuga»  a  celor 
de  astăzi  la  sectari  şi  aconfesionali.. . 

'  N’ar  fi  oare  de  un  interes,  cât  se  poate  de  apropiat,  pentru 
dieceză  şi  pentru  toţi  factori  ei  de  conducere,  precum  şi  pentru 
ispravnicii  ei  dela  administraţia  bisericească,  să  cunoaştem  psi¬ 
hologia  martiricei  alipiri  a  credincioşilor  acestei  eparhii  cătră 
credinţa  bisericii,  precum  şi  detailurile  vieţii  şi  luptei  lor  pentru 
biserică?  Asemenea  psihologie  şi  detailuri  ale  vieţii  din  trecut 
ie-ar  puteâ  pregnă  o  istorie  conştienţioasă  a  diecezei,  şi  fără 
îndoială,  că  prin  mijlocirea  unei  asemenea  istorii  s’ar  lumină  şi 
unele  chestiuni  din  vieaja  noastră  bisericească  actuală,  ca  de  ex. 
aceea  chestie  grea  şi  prea  importantă,  a  sectarismului,  pe  care 
nu  o  vom  puteâ  remedia  nicicând  numai  cu  cerneală,  dela  me¬ 
sele  verzi  ale  administraţiunei  noastre  bisericeşti.  Aceasta  con¬ 
vingere,  mi-o  dictă  o  experienţă  de  peste  zece  ani,  de  când 
mi-s’a  încredinţat  şi  mie  o  atare  «masă  verde» l... 

...Şi  cred,  că,  dacă  prin.  scrierea  istoriei  diecezane  am 
ajunge  şi  numai  rezultatul,  de  a  cunoaşte  cauzele  deosebitoare, 
ale  ţinerii  din  trecut  la  biserică  şi  ale  fugei  de  azi  de  cele 
sfinte,  orice  jertfă  s’ar  aduce  pentru  scrierea  des  pomenitei 
istorii  ar  fi  deplin  recompensată,  —  căci  doar,  care  alta  preo- 
cupaţie  poate  să  fie  mai  sfântă  şi  mai  obligatoare  în  sine  şi 

mai  salutară  în  afară,  decât  aceea  de  a-ţî  asigură  nu  numai  în- 
tregitatea  turmei ,  ci  şi  prosper area  ei  spirituală  şi  culturală? !  t 

Dar  o  istorie  a  diecezei  ar  fi  necesară  şi  din  alt  punct 
special  de  vedere.  In  vieaţa  administrativă  încă  suferim  de 
multe  neajunsuri,  izvorâte  din  interpretarea  rea,  uneori  şi  din 
aplicarea  tot  aşa,  a  proaspetelor  noastre  regulamente...  căci 
doar,  fiind  vorba  de  vieaţa  sfintei  biserici,  care-şi  are  o  che¬ 
mare  spirituală  şi  în  acest  sens  şi  făgăduinţa  eternităţii  —  ce 
numără  vârsta  celor  câteva  regulamente  bisericeşti,  variate  calei- 
doscopic  în  câţiva  ani  de  vieaţă  constituţională  bisericească?! 

O  istorie  a  eparhiei  ne-ar  da  prilejul  să  cunoaştem  şi 
oarecari  însuşiri  personale  bune,  cari  au  fructificat  şi  o  seamă 
de  lucruri  bune  din  trecut,  bine  ştiindu-se,  că  nu  tot  ce  s’a  pe¬ 
trecut  în  trecut  a  fost  rău,  dupăcum  tot  astfel  nu  va  jură  ni¬ 
meni  nici  pe  aceea,  că  numai  noi,  cei  de  azi,  am  fi  aflat  peatra 
înţelepciunei  şi  diamantul  purităţii  în  gândire  şi  în  acţiuni.  O 
istorie  a  diecezei  ar  avea  rostul  superior  moral,  de  a  reliefâ 
progresele  şi  mijloacele  de  acţiune  din  trecut,  bisericeşti  şi  cul¬ 
turale,  prin  ce  s’ar  putea  şi  mai  uşor  trezi  în  cei  de  astăzi 
simţul  datoriei  şi  al  răspunderii  pentru  poziţiile,  înalte  şi  mă¬ 
runte  deopotrivă,  ce  le  ocupă  in  serviciul  scopului  sfânt  şi 
sfinţilor  al  bisericii. 

Dar  la  ce  să  lungesc  vorba  pe  o  temă  de  o  importanţă 
atât  de  evidentă  pentru  toţi  cei  cu  mintea  şi  cu  simţul  la  loc; 
ci,  las  cuvântul  —  altora,  cari  au  de  împlinit  datorii  mai  dea- 
proape  pentru  repararea  omisiunii  de  peste  35  ani. 

Poate,  se  va  găsî  şi  în  sinul  Sinodului  eparhial  —  între 
ceice  au  onoarea  deosebită,  dar  şi  răspunderea  de  a-i  fi  membri 
—  cine  să  ia  cuvântul  pentru  a  recomandă  mijloace,  prin  cari 
dieceza  şi  factorii  ei  de  guvernământ  să  se  achite,  cât  mai  de 
grabă ,  dar  şi  cât  mai  temeinic,  de  o  uitată  datorie  pioasă,  cul¬ 
turală  şi  chiar  dc  gratitudine  faţă' de  trecut». 

In  atari  termini  apelasem,  la  1917,  când  nu  mă  învredni¬ 
cisem  să  fiu  membru  al  sinodului  eparhial  arădan,  la  opinia 
noastră  publică  bisericească,  în  interesul  de  a  se  chemă  la 
fiinţă  istoria  acestei  dieceze.  Cuvântul  meu  însă  n’a  trezit  in- 

teresui  ce-l  aşteptasem.  Nu  s’a  găsit  nimeni  adecă  să  pună 
chestiunea  în  discuţia  sinodului  ori  a  Consistorului  eparhial. 

Acum  însă,  când  am  la  mână  lucrarea  părintelui  Dr.  T, 
Botiş,  revin,  spre  a  pune  din  nou  în  discuţiune  chestiunea  «de 
cultură  şi  de  prestigiu»  pentru  dieceză,  cerând  măsuri  pentru 
a  se  scrie  şi  istoria  acesteia. 

-  Lucrarea  părintelui  Dr.  T.  Botiş  poartă  titlul  de:  Istoria 
şcoalei  normale  (preparandia)  şi  a  Institutului  teologic  ortodox 
român  din  Arad».  Editura  Consistorului,  Arad  1922.  Are  743 
pagini.  Preţul:  Lei  140’ — . 

Impulsul  pentru  gătirea  acestei  lucrări  l-a  dat  centenarul 

—  împlinit  la  1912  —  al  şcoalei  normale,  care  se  cerea  să  fie 
prăznuit  şi  prin  o  monografie,  în  care  să  se  scrie  şi  vieaţa  şi 
activitatea  lui  Moise  Nicoară,  marele  român  ungurean  angajat 
în  toate  luptele  politice,  culturale  şi  ierarhice  româneşti  din  cele 
două  decenii  ale  veacului  trecut. 

Lucrarea,  în  aceste  condiţii,  o  proiectase  sinodul  eparhial 
arădan,  prin  concluzele  sale  dela  1908,  1909  şi  1912.  Ea  însă 
a  rămas  să  se  scrie,  cum  s’a  gătit,  ca  o  istorie  a  celor  mai  de 
seamă  două  institute  de  învăţământ  ale  diecezei,  cari  şi-au  avut, 
in  vieaţa  lor  de  peste  un  veac  —  teologia  a  împlinit  suta  de 
ani  în  toamna  anului  trecut —  un  rol  prea  însemnat  pentru  des- 
voltarea  vieţii  bisericeşti  şi  culturale  româneşti  din  aceste  părţi. 

Părintele  Botiş,  când  s’a  angajat  la  aceasta  lucrare,  se  an¬ 
gajase  având  un  tovarăş,  în  persoana  inimosului  profesor  dela 
şcoala  normală  Dr.  Avram  Sădeau.  Colaborarea  însă  n’a  durat 
mult,  deoarece  în  curând  după  deslănţuirea  răsboiului  mondial, 
şi-a  găsit  sfârşitul  pe  frontul  din  Oaliţia  (18  Octomvrie  1914).  Se 
cuvine  să  ne  aducem  aminte  de  acest  condeiu,  ce  promitea 
mult,  mai  ales  acum  când  ne  stă  nainte  lucrarea  gata  a  păr. 
Botiş. 

Părintele  Botiş,  prin  istoria  sa,  trage  o  adâncă,  largă 
şi  bine  lucrată  brazdă  in  ogorul  istoriei  diecezei  Aradului.  Şi 
n’avem  decât  să-i  mulţumim  pentru  râvna  şi  priceperea,  cu  care 
a  adunat  şi  confecţionat,  în  mod  critic,  atâta  material  ce  i-a  stat 
la  dispoziţie. 

Cartea  sa  nu  este  o  seacă  înşirare  de  materii,  ci  caută  să 
stabilească  mai  întâi  condiţiile  culturale-bisericeşti  şi  politice  ale 

vremii,  spre  a  ne  Înfăţişă  terenul,  din  care  aveau  să  răsară  cele 
două  şcoale  de  mai  apoi.  După  aceste  elemente  preparative 
trecând  la  scrierea  înseşi  a  istoriei  şcoalelor,  în  fruntea  cărora  se 
găseşte  azi  ca  director,  caută  să  stabilească  legătura  vie  dintre 
vieata  internă  a  celor  două  institute  şi  dintre  împrejurările  cul¬ 
turale  şi  politice  ale  vremii  în  ale  căror  cadre  s’a  desvoltat 
vieaţa  şcoalelor  arădane. 

Şi,  cu  aceasta  nu  rămâne  de  dorit,  decât  ca  lucrările  pre¬ 
paratorii,  temeinice  ca  istoria  părintelui  Botiş  şi  necesare  de  a 
premerge  unei  istorii  complecte  a  diecezei,  să  se  urmeze,  cu 
acelaş  concurs,  moral  şi  material  al  oficialităţii  eparhiale. 

Intre  aceste  lucrări  preparatorii,  locul  de  seamă  il  ţine  tocmai 
Biografia  şi  activitatea  lui  Moise  Nicoară. 

Din  fericire  pentru  noi,  Ia  «Academia  Română»  din  Bucu¬ 
reşti  se  păstrează  toate  hârtiile,  ce  au  rămas  după  dânsul.  Ele 
sunt  grupate  în  15  mari  volume  şi  privesc  nu  numai  activitatea 
lui  personală,  ci  şi  însăşi  istoria  diecezei  noastre,  lată  ce  conţin 
acele  volume:  1)  Hârtii  personale;  2—4  scrisori;  5)  Ziarul  că¬ 
lătoriei;  6)  Literare;  7—9  Acte  privitoare  la  Istoria  Diecezei 
Aradului ;  10)  Lucrări  istorice;  11)  Memorii  şi  acte  personale; 
12)  Filologie;  13)  Poezii;  14)  Bibliografie  şi  15)  Didactice. 

«Academia  Română»  deci  ne  poate  oferi  aproape  totul  ce 
ne-ar  trebui  pentru  a  se  scrie  complet,  vieaţa  şi  activitatea  lui 
M.  Nicoară.  Şi  n’avem,  decât  să  ne  facem  datoria,  de  pietate 
cătră  el  şi  culturală. 

III. 

Dieceza  Aradului,  care  până  de  curând  cuprindea  întreagă 
partea  de  apus  a  românismului  şi  are  şi  azi  o  parte  din  Bănat, 
e  un  teren  al  cărui  trecut  a  fost  prea  puţin  cercetat  istoriceşte, 
şi  aceasta  chiar  şi  din  vina  noastră,  acelor  din  aceste  părţi,  cari 
suntem  datori  să  ne  scriem  istoria.  Lipsa  istoriografiei  noastre 
cu  privire  la  aceste  părţi  a  fost  chiar  subliniată  de  învăţaţii 
noştri. 1 

Cercetările  în  aceasta  direcţie,  mai  mult  răzleţe,  ale  câtorva 
iubitori  de  istorie  românească,  ne  dau  însă  dovada  că,  cel  puţin, 
am  simţit  nevoia  sufletească  de  a  desgropâ  trecutul  bisericesc  şi 
cultural  al  acestor  părţi. 

1  N.  lorga:  Istoria  Românilor  din  Ardeal  şi  Ungaria,  vot.  I.  pag.  313. 

N’am  pretenţia  de  a  înşiră  pe  toţi  aceşti  cercetători,  dar 
câteva  nume  trebuesc  scoase  la  iveală,  drept  recunoştinţă  şi 
încurajare  pentru  purtătorii  lor.  lată-i:  Un  anonim  tQruia >  care 
a  scris  în  «Revista  Teologică»  dela  Sibiiu  un  preţios  studiu  infor¬ 
mativ  despre  «Unirea»  Bihorului,  dl  învăţător  iar  acum  părinte 
diacon  Nicolae  Firu  din  Oradea-mare,  cu  2  monografii  despre 
trecutul  bisericii  şi  al  şcoalelor  din  Bihor,  şi  o  nouă  broşură 
(pe  care  n’o  am  încă),  conţinând  împrejurări  culturale  mai  re¬ 
cente  despre  Bihor.  Dl  prof.  Damaschin  Ioanovici,  cu  un  studiu 
publicat  tn  «Revista  Teologică»  (1916),  despre  luptele  de  desro- 
bire  ierarhică  din  dieceza  Aradului,  dela  începutul  veacului  trecut. 
Acum  chiar,  mi-a  ajuns  la  mână,  cu  privire  la  istoria  diecezei 
Arad,  un  manuscris  al  unui  prieten,  care  orânduieşte  eveni¬ 
mentele  dintre  anul  1815,  când  moare  ultimul  episcop  sârb  dela 
Arad,  şi  1829  când  ajunge  cel  dintâiu  român  Nestor  loanovicij 
pe  tronul  episcopesc  al  eparhiei. 

Şi  dacă  nu  ini  s’ar  socoti  ca  lipsă  de  modestie  aş  putea 
adăogâ,  că  şi  subsemnatul  am  oarecari  însemnări,  şi  chiar  ma¬ 
terial  in  parte  prelucrat,  cu  privire  la  primele  patru  decenii  ale 
veacului  trecut,  in  legătură  cu  istoria  diecezei  Aradului.  Lucrarea 
părintelui  Botiş,  de  sine  înţeles,  în  materiile  ce  le  tratează,  este 
lucrarea  cea  mai  de  seamă  din  câte  s’au  scris,  pentru  a  se  re¬ 
construi  o  parte  din  istoria  diecezei  Aradului. 

Ne  place  a  nu  ne  îndoi,  că  măcar  după  apariţia  acestei 
*  lucrări,  oficialităţile  diecezei  se  vor  pasionă  mai  mult  de  che¬ 
stiunea  aceasta.  Motivele  ar  fi  două.  Unul,  că  în  curând  la  1929 
se  împlineşte  un  veac,  decând  tronul  episcopesc  dela  Arad  a  fost 
luat  în  stăpânire  de  an  Român,  şi  centenarul  acesta  trebue  prăz- 
nuii  cu  cuviinţă,  mai  ales  că  centenarul,  ce  aveâ  să  se  serbeze 
în  toamna  trecută,  al  Institutului  teologic,  nu  s'a  ţinut  (cum  se 
ţinuse  cel  al  şcoalei  normale,  sub  vitrega  stăpânire  ungurească). 
Al  doilea  motiv  este  cel  practic,  al  foloaselor  reale,  ce  rezultă 
din  cunoaşterea  trecutului,  cu  toate  scăderile  şi  luminişurile  vieţii, 
pentru  ale  evită  pe  cele  dintâi  şi  pentru  a  urmă  cestor  din 
urmă,  in  desvoltarea  ulterioară  a  acestei  dieceze,  care  îşi  are 
şi  speciala  importauţă  că  este  situată  la  margine  de  Ţară, 

Dr.  Ob.  Ciuhandu. 

3?a.gi:n.i  vech.i. 

Predică  la  înmormântarea  unei  temei  în  anul  1755.* 

«Iubiri  miei.  creştini,  blagosloviţi  carii  aţi  venit,  la 
îngropăciunea  acestui  răposat  şi  mutat,  dintraciastă  lume. 
înşălătoare  şîamâgitoare.  cătră  odihna  cea  vecinică.  că 
până  iaste  omul  întraciastă  lume  totdeuna  (în)  nevoe 
şi  în  galciavă  petrece,  uneori  de  slujbele  domnilor,  alteori 
de  văluşagurile  lumii  acestie.  alteori  de  boale  şi  de  nevoi 
care  sănt  pre  aciastă  lume.  pentru  aceaia  putem  zice 
şi  noi  cu  iov  patriiarhul.  că  mortea  iaste  odihna  omului, 
că  aşa  nis  omul  pănă  iaste  pe  lume.  caşi  omenii  carii 
umblă  pre  lume  cu  corăbiile,  că  ile  bate  vânturile  din- 
potrivă  şi  să  învalu(e)scu  pre  mare.  atunci  forte  dorescu 
de  uscat,  şi  dacă  es  la  uscat,  adecă  la  pământ,  foarte 
să  bucură,  şisă  alinează.  toate  răcorile.  şi  grijile,  caris 
întrupul  lor. 

tocma.  aşe  să  aşază  şi  să  odihneaşte  omul  carii, 
să  petreci  (e).  dintraciastă  lume  plină  de  valuri,  şi  de 
scârbe,  pentruaceia  ştim.  cu  adevărat  că  toţi  nevom. 
petrece  pre  rănd.  că  nu  iaste  nime.  făr  (de)  mort  (e). 
cum  zice  şi  D(a)vidu  proroc.  ce  om  iaste.  întraciastă 


*  Notă.  Această  predică  este  scrisă  cu  litere  cirilice  pe  5  pagini. 
Fiecare  alineat  indică  pagina  următoare  din  manuscrisul  original.  Am  co¬ 
piat-o  întocmai  cum  a  fost  scrisă,  fără  nici  o  abatere  dela  forma  originală. 

Foile  pe  cari  e  scrisă  această  frumoasă  predică  de  înmormântare 
sunt  compactate  la  începutul  Ceaslovului  tipărit  între  anii  1712  —  16  sub 
«Smeritul  Mitropolit  al  Ungro-Vlahiei  Antim,  în  vremea  Prea  Creştinului, 
şi  înălţatului  Domn  şi  oblăduitoriu  a  toată  ITngro-Vlahia  lo.  Ştefan  Can- 
tacuzino  Voevod».  (Din  predoslovie,  căci  titlul  Ceaslovului  lipseşte). 

Aceasta  predică  are  importanţa  unui  document  istoric  pentru  comuna 
Sibiel  (jud.  Sibiiu)  deoarece  din  ea  reiese  că  locuitorii  făceau  slujbă  dom¬ 
nilor  —  un  lucru  necunoscut  până  acum  de  ceice  s’au  interesat  de  trecutul 
comunei.  Dar  predica  are  şi  o  importanţă  literară  mai  ales  din  punctul 
de  vedere  al  caracteristicilor  limbii  din  partea  locului,  în  acel  timp,  adecă 
pe  la  mijlocul  secol.  XVIII.' 

Cel  care  a  scris  predica  este  Ion  Micul'  preot  tu  Sibiel  între  anii 
1742—1793.  Nu  putem  fi  siguri  dacă  a  compus-o  însuş — ceeace  dealtcutn 
nu  scade  nimic  din  valoarea  ei.  Subrevizor  şcolar,  N.  Bembea. 

lume  să  trăiască,  şi  să  nu  vază  morte,  adevărat  nime. 
nu  iaste.  fărde  morte,  ce  toţi.  sântem.  supuş.  morţii,  şi 
toţi.  vom  gusta,  dintrănsa.  Deci  iubiţii  mii  (mei)  fraţi, 
carii  aţi.  ostănit.  la  îngropăciunea,  acestui,  frate,  anostru. 
carii  zace.  anume  mort.  înainte,  ochilor,  noştri,  dor  (doar) 
nau  fostă,  şi  acesta:  sănătos  ca  şi  noi.  şi  cu  vărtute. 
iar  acum  (e)  mort.  şi  gata.  spre  îngropăciune:. 

mănile  şi  piciorele  legate,  ochii  şi  gura.  închisă, 
pentru  aceaia.  vă  (zân)  dusă  acum  întru  atâta  slăbiciune, 
că  un  cuvânt  nu  poate  grăi.  ce  (ne)  lasă  pre  noi  ce  (ne) 
vom  pute  aduce  aminte,  cu  cuvântul  rogăsă  întăiu  cin¬ 
stitului  său  soţ  şi  zice.  drag  soţul  mia  cucarele  am 
trăit  decănd  neam  înpreunat  amândoi  pănă  în  vreme 
deacum.  multe  buşluiale  şi  multe  nevoi  şi  răutăţi  de- 
stuleori  cu  lipsi,  deci  muncind  unul  deoparte,  altul  de- 
altăparte.  toat(e)  le(a)m  plinit  şi  am  trăit  pănă  acum. 
ştiu  că  de  multeori  neam  buşluit  şi  neam  supărat  unul 
pre  atlul.  uneori  cuvină.  destuleori  şi  fără  vină.  deci 
multe  aşi  ave  agrăi  întru  despărţirea,  noastră,  acăsătorii. 
cenupociu. 

numai  mă  rog.  drag  soţul  mia  să  faci  bine  să  mă 
erţi :.  A  doao  sârogă  şi  zice  cătră  iubiţii  şi  dulci  pruncii 
lui.  oh.  oh.  iubiţii  mii  şi  dragi  pruncii  sufletului  miu.  şi 
durerea  inimii  mele.  cenea  dezlegată  şi  ne  ruptă.  Iară 
acum  să  dezle(a)gă  şi  sărupe.  acum  dintră  mine  şi 
dintră  voi.  ştiu  dragii  mii.  că  destule  ori  vam  supărat, 
şi  vaţi  şi  mâniat  pre  mine.  Iar  pre  ci(n)stea  mea  şi  a 
tâtăni  vostru,  vam  învăţat,  casă  puteţi  trăi.  cu  omenii 
decinste.  Deci  de  vă  pare  dragii  mii  că  vam  supărat 
fărădevină.  Iar  ştia  cănuviţi.  dobândi  mumăca  mine.  Iar 
despărţindune  unii  de  alţii. 

cu  inimă  ruptă,  mărog  să  măertaţi.  dragii  mii .  A 
trie  mărog.  fraţilor,  surorilor,  verilor,  verşoarelor.  un¬ 
chilor.  şi  tuturor,  fraţilor  mii.  să  faceţi  bine  sămă  ertaţi. 
A  patra  mărog  vecinilor,  cucarii  am  trăit:  pănă  acum. 
şilabine.  şilarău.  ştiu  căvam  buşluit  destuleori.  cetot 
mărog.  să  faceţ.  bine  să  mă  ertaţ.  ca  săvă  iarte  şi  prevoi. 
Dzău.  Acince  să  roagă,  tuturor,  săteanilor.  bătrânilor. 

capărinţilor :  celor  mai  tineri,  ca  fraţilor :  celor  maimici  i- 
cafiilor.  toţ  să  faceţi,  bine.  să  mă  ertaţi :  Aşesa  mă  rog: 
jupănes(e)lor.  mai  bătrâne,  ca  maicelor.  (celor)  desa- 
mamia.  ca  surorilor  celor  mai  mici.  ca  fetelor,  tot  să 
faceţ.  bine  sămă  ertaţi.  ca.  Dzău  săvă  iarte.  şi  prevoi. 
tatălnostru :.  Maiu:  23.  zile  1755  şiam  scris  eu  popa 
ion.  Sibiel:* 


înălţarea  Domnului. 

—  Meditaţie.  — 

înălţarea  la  ceriuri  a  Mântuitorului  incheie  cursul  vieţii  Sale 
pământeşti,  Sf.  evanghelist  Luca  expune  pe  scurt  această  faptă 
a  Domnului  în  Faptele  apostolilor  c.  1  v.  1  n.  şi,  în  parte,  fa 
sfârşitul  Evangheliei  Sale. 

Să  ne  ocupăm  de  astă  dată  cu  ceeace  a  premers,  apoi 
cu  înălţarea  Însăşi  şi  în  sfârşit  cu  urmările  ei. 

După  scularea  din  morţi,  Domnul  s’a  arătat  în  repeţite 
rânduri  ucenicilor  săi  în  trup  preamărit,  ca  să-i  convingă  că  a 
Înviat  cu  adevărat.  Arătările  Lui  însă  au  fost  trecătoare.  El  voia 
să  dedea  pe  ucenicii  săi  cu  absenţa  Lui  dintre  ei,  să-i  facă  să 
se  împrietenească  cu  vieaţa  prin  credinţă,  să  se  mulţumească 
cu  prezenţa  Sa  nevăzută.  Cât  trăim  pe  pământ,  nu  ne  putem 
face  iluzii  de  statornice  mângâieri  şi  bucurii,  ci  trebue  să  fim 
gata  a  întâmpină  orice  asprime,  orice  schimbare  în  vieaţa  su¬ 
fletească,  să  fim  pregătiţi  că  uneori  ne  vom  simţi  părăsiţi  de 
cătră  dumnezeescul  Mântuitor.  Dar  să  nu  pierdem  curajul,  ci 
să  ne  întărim  în  nădejdea,  că  mângâierea  cerească  ni  se  va 
coborî  de  nou  în  suflete  şi  încă  în  vreme  apropiată. 

Marele  Învăţător  a  folosit  prilejul  arătărilor  sale  între  uce¬ 
nici  ca  să-i  mângâie,  să-i  înveţe,  să-i  întărească,  să-i  îndemne, 
şi  însufleţească  pentru  marea  şi  însemnata  lor  chemare.  Dupăcum 
tot  timpul  vieţii  Sale  pe  pământ,  Mântuitorul  s’a  ocupat  numai 
de  întemeierea  şi  răspândirea  împărăţiei  lui  Dumnezeu  între 
oameni,  tot  aşa  trebue  să  fie  îndreptată  privirea  slujitorului 
Său,  a  preotului,  asupra  continuării  acestei  minunate  întreprin¬ 
deri.  El  este  solul  Domnului;  iui  i-a  spus  cuvintele:  «precum* 

m’a  trimis  pe  mine  Tatăl  şi  eu  trimit  pe  voi»...  Şi  tot  aşa  luf 
i-se  potrivesc  frumoasele  cuvinte  ale  Mântuitorului:  «Au  nu  ştiţi 
că  in  cele  ce  sunt  ale  Tatălui  meu  mi-se  cade  mie  să  fiu».  Şi 
preotul  îşi  are  partea  sa  de  Îndatorire  in  executarea  mandatului 
Domnului:..  «Şi  veţi  fi  martori.,  până  la  marginea  pământului». 
Da,  preotul  trebue  să  mărturisească  de  Hristos  prin  vestirea 
cuvântului  lui  Dumnezeu,  prin  vieaţa  iui  deschisă,  prin  purtarea 
lui  model  şi,  dacă  trebue,  chiar  prin  jertfa  de  sine  insuşi. 

Dar  tocmai  fiindcă  preotul  are  de  soluţionat  o  atât  de 
înaltă  problemă,  are  nevoie  de  ajutorul  Duhului  sfânt,  de  lu¬ 
mina,  de  căldură  şi  de  puterea  Lui.  De  aceea  le-a  poruncit 
lor:  «De  Ierusalim  să  nu  se  despartă  ci  să  aştepte  făgăduinţa 
Tatălui».  Ceeace  a  poruncit  atunci  Domnul  apostolilor  săi,  ră¬ 
mâne  poruncă  şi  pe  seama  preotului  pentru  toate  timpurile. 
Să  se  supună  adecă  Duhului  sfânt,  pentruca  să‘  poată  aveâ 
parte  de  ajutorul  Lui.  El  ne  îndeamnă  să  nu  fim  nedumeriţi 
şi  îngrijoraţi  de  viitor,  ci  cu  toată  smerenia  şi  devotamentul 
să  ne  supunem  prevederii  dumnezeeştii  «nu  este  al  vostru  a 
şti  anii  sau  vremile,  care  Tatăl  Ie-a  pus  întru  a  sa  stăpânire». 
Dar  pentru  a  le  insuflă  Încrederea  ucenicilor  Domnul  îi  asigură 
de  sprijinul  Său:»  «lată  eu  cu  voi  sunt  în  toate  zilele  până  la 
sfârşitul  veacului». 

Sosise  clipa,  măreţei  Sale  înălţări  la  cer.  [i  scoate  pe  mun¬ 
tele  Olivilor.  Ce  conversaţie  înălţătoare  va  fi  fost  pe  tot  par¬ 
cursul  drumului,  ce  învăţături  folositoare  le  va  fi  împărtăşit  şi 
ce  cuvinte  de  mângâiere  le  va  fi  spus.  Să  ne  închipuim,  dacă 
am  fi  fost  alături  de  El  insoţindu-L,  ce  dorinţe  şi  minunate 
îndemnuri  ne-ar  fi  legat  de  inimă,  ca  să  le  avem  amintire,  să 
le  putem  luă  acasă  cu  noi  dela  o  astfel  de  întrunire. 

«Şi  a  fost  când  i-a  binecuvântat  pre  ei,  s’a  depărtat  dela 
dânşii  şi  se  înălţă  la  cer».  Să-L  însoţim  în  această  înălţare. 
Pe  cât  le  va  fi  căzut  de  greu  apostolilor  această  despărţire,  pe 
atât  de  mult  se  vor  fi  bucurat  de  altă  parte  de  premărirea 
Domnului  şi  învăţătorului  lor.  Să  ne  bucurăm  şi  noi  împreună 
cu  ei.  Cerul  Întreg,  cu  toate  cetele  de  îngeri  îi  iasă  intru  În¬ 
tâmpinare,  ca  să-I  aducă  Regelui  omagii  de  supunere.  Tatăl 
ceresc  în  chip  sărbătoresc  H  invită;  «..şezi  de- a  dreapta  mea 
pânăce  voi  pune  pe  vrăşmaşii  tăi  aşternut  picioarelor  tale» 

(Ps.  109,  1  —  2).  Şi  acum  conduce  din  cer  destinele  bisericii 
Sale.  Aducându-ne  aminte  de  cuvintele  pe  care  le-a  rostit  la 
Cina  cea  de  taină:  «Eu  merg  ca  să  vă  gătesc  vouă  loc»,  să 
prindem  curaj  şi  nădejde  bună,  că  nu-şi  va  uită  de  noi.  Dacă 
şi-a  adus  aminte  de  tâlharul  de  pe  cruce,  care  până  în  ceasul 
din  urmă  trăise  o  vieaţă  păcătoasă,  cu  cât  mai  mult  Îşi  va  aduce 
aminte  de  noi,  cari  i-am  slujit  cu  credinţă,  în  curs  de  ani  de  zile. 

dacă,  deci,  putem  nădăjdui  să  avem  un  loc  acolo  în  cer, 
pe  temeiul  făgăduinţelor  Domnului,  pe  temeiul  suferinţelor 
Sale  amare  şi  a  meritelor  Sale,  să  ne  dăm  seama  mai  dea- 
proape  de  ce  poate  fi  acest  loc,  ca  să  ne  simţim  îndemnaţi 
a  face  totul,  a  depune  toată  stăruinţa  pentru  a-1  merită  şi  a 
ni-1  câştiga.  Vafiunlocde  odihnă,  de  cinste  şi  de  fericire. 
Un  loc  de  odihnă  va  fi,  pentrucă  in  vieaţa  de  dincolo  vor 
încetă  toate  ostenelile,  toate  suferinţele  şi  necazurile,  toate  is¬ 
pitele  şi  tot  ce  amăreşte  această  vieaţă.  «Şi  va  şterge  Dum¬ 
nezeu  toată  lacrima  dela  ochii  lor;  şi  moartea  nu  va  fi  mai 
mult,  nici  plângere,  nici  strigare,  nici  durere  nu  va  fi  mai  mult, 
că  cele  dintâi  au  trecut».  (Apocal.  21,  4). 

Dar  nu  numai  pace  şi  linişte  deplină  va  domni  acolo,  ci 
vom  aveâ  parte  şi  de  fericire,  pe  care  lumea  nu  o  poate 
da  şi  nici  nu  o  cunoaşte  măcar,  care  întrece  orice  aşteptare, 
orice  închipuire:  «...cele  ce  ochiul  n’a  văzut,  nici  urechea  n'a 
auzit,  nici  la  inima  omului  nu  s’au  suit,  acestea  a  gătit  Dum¬ 
nezeu  celor  ce  11  iubesc  pe  dânsul»  (I  Cor.  2  9).  Totul  se  va 
potrivi  ca  să  dea  deplină  fericire  slugei  bune  şi  credincioase, 
şi  Domnul  îi  va  zice:  «întră  intru  bucuria  Domnului  tău» 
(Mat.  25,  21). 

Şi  nu  numai  fericit  va  fi  omul  dincolo,  în  cealaltă  vieaţă, 
ci  şi  distins  şi  onorat,  căci,  scris  este:  «pe  ceice  mă  vor  mări 
pe  mine,  îi  voiu  mări»  ([.  Imp.  2,  31).  Cel  pe  care  îl  cinsteşte 
Dumnezeu,  îl  vor  cinsti  şi  toţi  îngerii  şi  sfinţii.  Faraon  când 
a  voit  să  dea  onoare  lui  losif,  a  trebuit  să  i-se  închine  întreg 
Egipetu!  (I  Moise  41,  39).  Bucură-te  deci  suflete  al  meu  în 
ziua  înălţării  Domnului  Ia  cer,  că  s’a  deschis  şi  pe  seama  ta 
porţile  lui,  şi  ţi-s’a  asigurat  dreptul  la  lăcaş  acolo,  în  aşâ  fel, 
încât  cu  adevărat  putem  jubilă  împreună  cu  Domnul,  căci  aşă 
scrie  Sf.  Ap.  Pavel:  «Şi  împreună  cu  dânsul  ne-a  sculat  şi  ne- a 

pus  a  şedea  întru  cele  cereşti,  întru  Hristos  Isus»  (Efes.  2,  6). 

Şi  ce  a  urmat  după  înălţarea  la  cer?  In  vreme  ce  apo¬ 
stolii  urmăreau  cu  privirea,  cu  toată  inima  şi  cu  toată  drago¬ 
stea  lor  pe  Domnul  şi  învăţătorul,  care  se  înălţă  la  cer,  «iată 
doi  bărbaţi  au  stătut  înaintea  lor  în  vestminte  albe  şi  au  zis: 
bărbaţi  Gaiileeani,  ce  staţi  căutând  spre  cer?»  Acum  nu  e 
vreme  numai  pentru  contempla|iune,  ci  mai  vârtos  pentru  lucru, 
pentru  executarea  încredinţării  primite  dela  Domnul,  Aşâ  şi 
noi,  după  ora  de  meditaţie  trebue  să  punem  mâna  pe  lucru, 
ca  să  traducem  în  faptă  gândurile  şi  hotărârile  bune,  de  cari 
ne-am  încredinţat  în  cursul  exerciţiilor  spirituale.  «Acest  Isus 
care  s’a  înălţat  dela  voi  la  cer,  aşâ  va  venî,  precum  l-aţi  văzut 
pre  el  mergând  la  cer».  Acum  îşi  are  rostul  îndemnul:  «...ne- 
guţătoriţi  până  voiu  veni»  şi  «fiţi  mie  mărturie».  Şi  El  va  fi 
nouă  mărturie  din  cer,  tuturor  lucrurilor,  suferinţelor,  ostene¬ 
lilor  şi  jertfelor  noastre.  Binecuvântarea  Lui  din  ceasul  înălţării 
ne  va  însoţi  pretutindenea  şi  ne  va  ajută.  «Iată  Eu  cu  voi  sunt 
în  toate  zilele».  El  îşi  va  aduce  aminte  de  noi  întru  împărăţia 
Sa  şi  îşi  va  ţinea  făgăduinţa:  «Nu  vă  voiu  lăsa  pe  voiu  săr¬ 
mani...»  (loan  14,  18).  Şi  cu  adevărat,  deşi  s’a  înălţat  la  cer, 
totuşi  în  deosebite  chipuri  şi  feluri  petrece  între  noi.  Abstră- 
gând  dela  omniprezenţa  dumnezeirii  Sale,  EI  viază  cu  noi  şi 
între  noi  prin  prevederea  şi  îndreptarea  Sa  părintească,  prin 
apărarea  şi  sprijinul  Său,  în  puterea  cărora  apostolii  şi  bărbaţii 
apostolici  au  putut  săvârşi  minunate  lucruri  aici  pe  pământ.  El 
este  printre  noi  prin  înainte  stătătorii,  cari  îi  ţin  loc  şi  prin 
biserica  Sa;  ea  este  trupul  Lui  mistic,  prin  care  trăeşte  intre 
noi  pentru  ane  învăţă  şi  a  ne  sfinţi.  El  este  la  noi  şi  printre  noi 
în  săracii,  prin  mijlocirea  cărora  primeşte  atât  de  bucuros 
fapta  noastră  de  iubire,  ca  şi  mulţămita  noastră  pentru  binefa- 
primite  dela  EL  El  este  cu  noi  şi  printre  noi,  prin  crucea 
vieţii  pe  care  ne-a  pus-o  pe  umeri,  şi  care  este  aşchie  din 
crucea  Lui,  şi  prin  această  cruce  a  vieţii  avem  părtăşie  în  gro¬ 
zavele  Lui  suferinţe,  —  pentrucă  «pe  carele  iubeşte  Domnul  îl 
ceartă»  (Evr.  12,  6). 

Şi  mai  presus  de  toate  viază  între  noi  Domnul  prin  sfânta 
taină  a  cuminecăturii,  aşezată  de  El  însuşi  ca  să  nu  ne 
lase  sermani,  să  ne  mângâie,  să  ne  întărească  şi  să  ne  bine- 
cuvinteze. 

Astfel  împlineşte  dumnezeescul  Mântuitor  făgăduinţa  datâs 
dejâ  în  Vechiul  Testament:  «Şi  voiu  umblă  întru  voi,  şi  voiis 
fi  vouă  Dumnezeu  şi  voi  veţi  fi  mie  popor»  (Levitic.  26,  12), 
(2  Cor.  6,  16).  Nu  fără  temei  putem  aplică  Ia  noi  şi  cuvintele 
din  a  Doua  Lege  (4,  7):  «Ce  alt  neam  este  mare,  căruia  să  le 
fie  lor  Dumnezeu  aproape,  cum  ne  este  nouă  Domnul  Dum¬ 
nezeul  nostru  întru  toate,  ori  când  îl  vom  chemă  pe  el».  Si 
fim  pe  deplin  convinşi  de  revenirea  Domnului  ca  să  ia  seama 
slugilor  sale ;  şi  ca  să  ţină  judecată,  pentru  a  răsplăti  sau  pentru 
a  pedepsi.  Amintirea  acestui  adevăr  ne  va  împintenă  râvna,  ne 
va  ţineă  treaz  curajul  şi  stăruinţa  în  duhul  Lu;.  Apostolii  «s’au 
întors  în  Ierusalim  cu  bucurie  mare,  şi  erau  în  toată  vremea  în 
biserică,  lăudând  şi  binecuvântând  pe  Dumnezeu». 

Dea  Dumnezeu  ca  să  producă  meditaţiile  religioase  ace¬ 
leaşi  efecte  în  suflete.  Să  ne  întoarcem  şi  noi  Ia  lucrul  che¬ 
mării  noastre  cu  nouă  însufleţire,  cu  bucurie  şi  voioşi,  să  ne 
îndeplinim  datoriile  cu  credinţă  pentrucă  slugim  unui  Domn, 
a  cărui  slujbă  ne  împrumută  cea  mai  mare  cinste.  Să  nu  slăbim 
la  rugăciune  şi  să  nu  frângem  legătura  cu  Dumnezeu,  căci  din 
aceasta  ne  putem  scoate  puterea  şi  răbdarea  de  lipsă,  ei  «erau 
în  toată  vremea  în  biserică». 

Să  îndrumăm  întreaga  noastră  vieaţâ  şi  toate  faptele  noa¬ 
stre  spre  Dumnezeu,  pentru  El  suntem  creaţi  şi  Lui  trebue  săi 
slujim  după  chipul  apostolilor,  «lăudând  şi  binecuvântând  pe 
Dumnezeu». 

(După  Hurter).  Preot  P.  Moruşca. 


Probleme  actuale. 

Preoţi  —  Învăţători. 

Starea  culturală  nemulţămitoare,  în  care  se  găseşte  neamul 
nostru,  răzbit  acum  la  libertate,  stăpân  pe  sine  şi  pe  soartea 
sa  din  viitor,  ne  sileşte  să  ne  gândim  şi  la  această  problemă; 
de  a  introduce  pe  preoţi  în  învăţământul  primar. 
Când  s’au  înfiinţat  multele  şcoale  secundare,  pentru  a  satisface 
dorul  de  cultură  şi  de  lumină  a  zecilor  de  mii  de  copii,  ce  au 
dat  năvală  spre  oraşe,  biserica  a  fost  gata  să  jertfească  dintre 

slujitorii  ei  mulţi,  în  mare  parte  pe  cei  mai  buni,  pentru  a-i  tri¬ 
mite  la  catedră.  Acum  simţim  nevoia  de  a  merge  un  pas  mai 
departe  pentru  a  pune  pe  drumul  culturii  vieaţa  satelor,  a  ma¬ 
selor  mari  Începând  cu  temei,  dela  copii.  Nevoile  culturale  ale 
neamului  nu  pot  aşteptă  până  ce  şcolile  normale  ale  ţării  vor  da 
un  număr  suficient  de  dascăli,  ca  să  nu  rămână  sat  şi  şcoală 
fără  învăţător.  In  vremea  aceasta  de  transiţie  simţim  îndemnul 
de  a  veni  în  ajutorul  operei  culturale,  prin  aplicarea  preotului, 
ca  învăţător  în  şcoala  sătească. 

Această  îmbinare  a  chemării  de  păstor  de  suflete  cu  aceea 
de  luminător  al  celor  mici,  o  socotesc  de  cea  mai  folositoare 
pentru  biserică  ca  şi  pentru  şcoală.  - 

Prin  aplicarea  preoţilor  în  şcoală  s’ar  înlătură  în  mare 
măsură  lipsa  de  învăţători  şi  atâtea  şcoale  cari  stau  azi  pără- 
ginite,  sau  sunt  date  pe  mâni  nechemate,  şi-ar  puteâ  deschide 
porţile,  ca  să  primească  pe  vlăstarele  tinere  ale  neamului  pentru 
a  învăţă  carte.  Cu  o  bună  repartizare  aproape  n’ar  mai  rămâneâ 
sat,  în  care  să  nu  se  răspândească  lumină  şi  învăţătură  de  un 
preot,  sau  de  un  învăţător.  Şi  astfel  am  fi  porniţi  pe  drumul 
drept,  care  duce  la  împuţinarea  numărului  analfabeţilor,  şi  azi 
încă,  înspăimântător  de  mare. 

Şcoala  ar  mai  câştigă  incontestabil  prin  duhul  ce  s’ar  să¬ 
lăşlui  in  această  instituţie,  prin  prezenţa  preotului  acolo,  împo¬ 
triva  curentelor  nefavorabile,  ce  s’au  ivit  pe  ici  pe  colea,  în 
contradicţie  cu  tradiţia  acestei  instituţii  care,  în  tot  trecutul  ei 
de  până  acum,  a  stat  cu  devotament  în  slujba  religiosităţii  ca 
şi  a  culturei,  deopotrivă. 

Preotul  nostru,  crescut  în  seminariile  ce  adăposteau  alături 
pe  candidaţii  de  preoţie  şi  pe  viitorii  învăţători,  urmând 
mai  totdeauna  paralel  şi  cursurile  de  pedagogie,  are  pregătirea 
deplină  pentru  a  face  pe  învăţătorul,  nu  numai  pe  temeiul  cul¬ 
turii  sale  generale,  ci  şi  în  baza  studiilor  pedagogice,  pe  cari 
le-a  făcut.  Mai  mult,  majoritatea  covârşitoare  a  preoţimii  şi-a 
început  cariera  publică,  ca  învăţători,  unii  stând  la  catedră  chiar 
un  lung  şir  de  ani. 

Şi  azi,  în  institutele  noastre  teologice,  se  fac  cursuri  siste¬ 
matice  de  studiu  pedagogic,  încât  absolvenţii  pleacă  în  vieaţă 
cu  solide  orientări  teoretice. 

Introducerea  preotului  în  învăţământ  ar  mai  avea  apoi  darul 
să  refacă  şi  raportul  de  bună  înţelegere  a  celor  doi  factori  cul¬ 
turali  ai  satelor,  preot  şi  învăţător.  In  timpul  din  urmă  relaţiunile 
între  reprezentantul  bisericii  şi  al  şcoalei  au  suferit  o  lovitură, 
întâlnirea  lor  din  nou  în  atmosfera  şcoalei,  apoi  participarea 
lor  împreună  la  conferentele  şi  întrunirile  învătătoreşti,  schimbul 
de  păreri  şi  lămuriri  reciproce  nu  se  poate  să  nu  i  înfrăţească 
iarăş  în  slujba  operei  de  cultură  şi  educaţie,  pe  care  sunt  chemaţi 
să  o  săvârşească. 

Dar  la  fel  ar  câştigă  şi  biserica.  Introdus  în  şcoală  preotul 
se  va  desbărâ  de  atâtea  alte  preocupări,  mai  puţin  potrivite  cu 
prestigiul  şi  chemarea  lui,  dar  cărora  trebuia  să  urmeze  pentru 
a  putea  face  faţă  cerinţelor  vieţii.  In  locul  gospodăriei  care  îi 
reclamă  în  cele  mai  multe  cazuri  şi  munca  braţelor,  în  locui 
negoţului,  care  a  ademenit  pe  mulţi  şi  dintre  preoţi,  în  loc  de 
a  se  umili  într’o  cancelarie,  la  o  slujbă  de  bancă,  uitând,  sau 
negligând  datoria  de  a-şi  spori  capitalul  intelectual  prin  studiu, 
preotul,  aplicat  la  catedră,  se  va  întoarce  iarăş  la  îndeletni¬ 
cirea  cu  cartea,  întâi  pentru  a  face  faţă  cerinţelor  catedrei  şi,  pe 
urmă,  revenirea  aceasta  îi  va  reîmprospăta  de  bună  seamă  şi 
dragostea  şi  stăruinţa  la  un  mai  intensiv  studiu  teologic.  Aşâ  va 
câştigă  o  înviorare  din  introducerea  preotului  în  şcoală  şi  cultura 
preoţimii,  care  nu  va  intârziâ  să-şi  arate  roadele  şi  pe  teren 
bisericesc;  mai  mult  decât  până  acum. 

Piedicile,  ce  s’ar  puteâ  invocă  împotriva  unei  astfel  de 
orânduiri,  sunt  numai  închipuite,  şi  în  rari  cazuri  reale;  acolo 
doară,  unde  parohiile  sunt  prea  extinse  şi  prea  mari.  In  astfel 
de  sate,  ce  dau  destul  de  lucru  prin  numărul  mare  al  credin¬ 
cioşilor,  preotul  va  rămânea  numai  Ia  chemarea  sa  de  păstor, 
dar  în  celelalte  multe,  oamenii  se  vor  dedă  uşor  să  ţină  cont, 
în  trebuinţele  lor  sufleteşti,  că  preotul  are  ciasuri  legate  la 
şcoală,  şi  nu  poate  fi  smuls  de  acolo,  fără  o  scădere  simţită 
de  copiii  lor.  Dacă  în  alte  împrejurări  n’ar  avea  consideraţii, 
când  e  vorba  de  copilul  lui,  nu  e  părinte  care  să  nu  se  potri¬ 
vească  interesului,  ce  îl  priveşte  şi  pe  el. 

Acest  gest  nou  al  bisericii  româneşti,  va  trebui  să  trezească 
interesul  cuvenit  şi  Ia  factorii  de  stat,  cari  nu  vor  intârziâ  să 
onoreze  după  dreptate  ajutorul  pe  care  biserica  îl  îmbie  ţării 
şi  pe  teren  cultural. 

Iar  pentru  preoţime  ar  fi  un  mijloc  de  ameliorare  a  stării 
sale  materiale  precare,  pentru  care  nu  se  găseşte  altfel  un  re¬ 
mediu  de  îmbunătăţire  mai  simţită  şi  imediată.  Suntem  con¬ 
vinşi  că  statul  va  înţelege  şi  va  răsplăti  după  merit  munca 
îndoită,  pe  care  ar  depune-o  preoţimea,  în  şcoală  şi  în  biserică. 

Prin  crearea  tipului  de  preot-î  n  văţă  to  r  s’ar  înlătura  şi 
anomalia  rezultată  din  introducerea  sistemului  de  învăţător- 
preoti,  care  păstrându-şi  neatinsă  situaţia  de  învăţător,  mai  are 
şi  întreaga  dotaţie  a  preotului,  căruia  îi  ţine  locul,  (afară  de 
sporuri)  şi  prin  aceasta  întrece  cu  mult  pe  preotul  bacalaureat, 
rămas  în  inferioritate,  deşi  cu  pregătire  superioară. 

De  sine  înţeles  această  normă  ar  fi  numai  de  durata  vremii 
de  tranziţie,  până-ce  se  vor  îndesi  rândurile  învăţătorilor  ca  să 
poată  satisface  necesităţile  şcoalei  româneşti;  şi  până  când  fac¬ 
torii  dela  cârma  statului  vor  ajunge  să  înţeleagă  şi  să  se  pă¬ 
trundă  de  rolul  important  pe  care  ii  are  preotul  în  vieaţa  nea¬ 
mului,  ca  păstor  de  suflete  ca  educator  al  mulţimii  şi  îndru¬ 
mător  al  vieţii  spirituale  şi,  în  înţelegere  cu  conducerea  biseri¬ 
cească,  i  s’ar  creiă  şi  o  situaţie  materială  suportabilă,  pentruca 
sa  se  poată  dedică  cu  tot  sufletul  chemării  sale. 

Până  când  autoritatea  noastră  bisericească  ar  luă  contact 
cu  reprezentanţii  statului  pentru  a  rezolvi  norocos  problema 
introducerii  în  şcoală  a  preotului,  eu  recomand  cercurilor  noa¬ 
stre  preoţeşti  să  facă  chestiunea  obiect  de  studiu  la  întrunirile 
pe  despărţăminte  şi  Ia  cercurile  religioase,  ca  la  vreme,  pe 
toamnă,  să  fim  împrieteniţi  cu  ideea  de  a  intră  în  şcoală,  ca  să 
aducem  un  nou  serviciu  ţării  şi  o  nouă  binefacere  neamului. 

Preot  P.  Moruşca. 

MIŞCAREA  LITERARĂ. 

PHatus  als  Richter  de  Dr.  Oustav  Lippert  docent  uni¬ 
versitar.  Viena,  1023.  Kommisionsverlag  und  Druck  der  oster- 
reichischen  Staatsdruckerei.  Pag,  33.  Preţul  25  lei. 

Broşura  abordează  una  dintre  cele  mai  interesante  pro¬ 
bleme  din  domeniul  cercetărilor  biblice:  responsabilitatea  lui 
Pilat  pentru  osândirea  lui  Isus.  Lippert  tratează  chestiunea  din 
punct  de  vedere  juridic,  pe  temeiul  referatelor  evanghelice. 
Totuşi  pentru  fixarea  concluziilor  sale  nu  utilizează  numai  ma- 

terialul  biblic,  ci  face  un  temeinic  studiu  comparativ  asupra  cer¬ 
cetărilor  celor  mai  de  seamă  teologi  şi  jurişti  ai  vremiior  mai 
nouă.  Constată  cu  dreptate,  că  aproape  toţi  aceştia  se  unesc 
în  învinovăţirea  lui  Pilaf.  Totuşi,  faptul  că  Pliat  «şi-a  spălat 
mânile»  declarând  că  nu  află  nici  o  vină  în  «Regele  Iudeilor» 
i-a  determinat  să  ia  o  atitudine  mai  conciliantă  faţă  de  procu¬ 
ratorul  Pontului  care  —  împotriva  propriei  sale  convingeri  — 
a  dat  pe  [sus  pe  mâna  gloatei  înfuriate.  Ba  mai  mult,  Loisy 

—  trecând  peste  caracteristica  declaraţie  a  lui  Pilat  —  (în  fe'sus 
et  la  tradition  evangelique  1910  şi  L’Evangile  selon  Marc  1912) 
îl  desvinovăţeşte  de-a  dreptul. 

Dar,  zice  Lippert,  tocmai  această  declaraţie,  care  implică 
convingerea  lui  Pilat  despre  nevinovăţia  lui  Isus,  aruncă  o  lu¬ 
mină  aşa  de  tristă  asupra  aceluia  care  cu  o  criminală  uşurătate 
s’a  încumetat  să  judece  pe  un  nevinovat.  Căci  un  judecător 
conştient  de  chemarea  sa  nu  va  rosti  niciodată  o  sentinţă  îm¬ 
potriva  propriei  sale  conştiinţe.  Iar  Pilat  a  eliminat  din  proces 
tocmai  acest  criteriu  hotărâtor. 

Juriştii  mai  indulgenţi  găsesc  circumstanţe  atenuante  în 
teama  lui  Pilat,  că  mai  marii  poporului  jidovesc  l-ar  fi  pârât 
Chesarului  şi  în  felul  acesta  i-ar  fi  primejduit  situaţia.  Cu  atât 
mai  rău;  căci  dacă  în  cazul  dintâi  procedeul  lui  Pilat  trădează 
o  inconştientă,  detestabilă,  fireşte,  toluşi  mai  puţin  imputabilă 

—  in  cazul  al  doilea  introducerea  conştientă  a  unui  element 
de  egoism  personal  e  deadreptul  criminală  şi  cu  atât  mai  puţin 
compatibilă  cu  demnitatea  şi  chemarea  unui  adevărat  judecător. 

Pilat  putea  să  achite  pe  lsus.  Şi  eră  dator  s’o  facă.  Laşi¬ 
tatea  de  care  a  dat  dovadă  în  cel  mai  mare  proces  al  lumii, 
aruncă  toată  responsabilitatea  juridică  asupra  lui. 

încheierile  cercetării  lui  Lippert  sunt  cu  atât  mai  juste,  cu 
cât  au  la  temelia  lor  cele  mai  superioare  concepţii  morale. 

* 

Poc&ltismul  în  Bucovina  de  G.  Ciupercă .  Cernăuţi  1921. 
Societatea  tipografică  bucovineană.  Pag.  23. 

Sectarismul,  care  ia  proporţii  tot  mai  îngrijorătoare  în  sinul 
neamului  nostru,  este  o  problemă  de  cea  mai  mare  actualitate. 
Ea  zace  în  centrul  preocupărilor  autorităţii  bisericeşti,  dar  având 
şi  o  vădită  lăture  socială  politică  prezintă  interes  şi  pentru  Stat. 

Broşura  de  care  ne  ocupăm  cuprinde  preţioase  informaţii 
cu  privire  la  organizaţia  şi  armele  de  propagandă  ale  «pocăi¬ 
ţilor»  de  diferite  nuanţe,  dând  şi  îndrumări  pentru  apărarea  îm¬ 
potriva  lor.  Tratând  doctrina  pocăitistă  mai  mult  din  laturea  ei 
social-politică  autorul  cere  intervenţia  statului  prin  următoarele 
măsuri: 


—  137  — 

1.  Aceşti  sectari  să  condamne  în  public  doctrina  lor  re¬ 
voluţionară. 

2.  Statul  să  aibă  dreptul,  de-a  se  amestecă  în  treburile  lor 
interne. 

3.  Sectarii  aceştia  să-şi  aibă  casele  lor  publice  de  rugăciune. 

4.  Predicatorii  să  fie  n  u  m  a  i  români,  culţi  şi  cu  o  pregătire 
specială  pentru  locurile  de  predicatori. 

5.  Propaganda  dela  individ  Ia  individ  să  le  fie  strict  in¬ 
terzisă. 

* 

Unificarea  Bisericii  de  Arhimandritul  Mitrofor  Dionisie 
Simionescu.  Bucureşti,  Tipografia  Română.  Pag.  23  (fără  preţ), 

—  Este  o  broşură  pe  care  nici  n'aoi  tăiâ-o  la  răbojul  cronicei 
noastre  literare,  dacă  n’ar  abordâ  una  dintre  cele  mai  mari  şi 
actuale  probleme  din  vieaţa  noastră  bisericească. 

Autorul  ei  riscă  afirmaţiuni,  cari  pe  lângă  faptul  că  frizează 
vădite  insulte  la  adresa  cârmuitorilor  Bisericii  ortodoxe  din 
provinciile  desrobite,  trădează  o  concepţie  fundamental  greşită 
în  materie  de  organizaţie  şi  vieaţâ  bisericească. 

Iată  câteva  specimene  din  acest  arsenal  de  aberaţii: 

«Din  nenorocire  pentru  consolidarea  şi  unitatea  bisericii 
şi  neamului,  factorii  atât  bisericeşti  cât  şi  mireni  din  provinciile 
desrobite  au  fost  predominaţi  şi  sunt  şi  acum  de  autonomism 
şi  provincialism»  .  .  .  «mai  cu  seamă  cei  din  Transilvania  vor 
avea  mare  răspundere  faţă  de  generaţiile  viitoare,  că  nu  s'au 
pptut  ridica  la  măreţia  marilor  evenimente  trăite  şi  înfăptuite 
de  generaţia  actuală.  Se  par  a  fi  prea  mici  pentru  timpurile 
trăite  de  noi»...  «cei  din  provinciile  desrobite  ne  consideră  pe 
noi  cei  din  vechiul  Regat  ca  pe  nişte  cuceriţi»  . . .  «Statutul 
şagunian  este  protestant»  şi  . . .  «dărâmă  ierarhia  sfintei  noastre 
biserici*  . . .  «autonomia  bisericii  ortodoxe  ar  fi  un  pericol 
foarte  mare  —  naţional,  şi  dinastic*  (!!),  pentrucă  —  între  altele 

—  «are  la  baza  ei  preocupări  materiale»  ... 

După  expunerea  acestor  flori  de  cugetare  călugărească, 
păr.  Arhimandrit  Dionisie  crede,  că  «unificarea  bisericească  nu 
se  poate  face  decât  pe  următoarele  baze: 

1.  «Intrând  toate  bisericile  în  legiuirile  vechiului  Regat  cu 
un  singur  Sinod  Central,  aceasta  cu  atât  mai  mult  cu  cât  bi¬ 
serica  din  vechiul  Regat  este  coroana  întregei  biserici  ortodoxe; 
în  ea  s'au  păstrat  toate  sfintele  aşezăminte  neştirbite  aşâ  cum 
le  am  moştenit  dela  sfinţii  părinţi  şi  sf.  sinoade  ecumenice. 

2.  Alegerea  de  Mitropolit  şi  Episcopi  să  se  facă  ca  şi 
până  acum  de  Marele  Colegiu,  care  este  adevărata  reprezen 
tanţă  a  naţiunei  de  membri  ortodocşi. 

3.  Toate  chestiunile  de  natură  materială  fie  în  Biserică 
fie  în  Mănăstiri  să  fie  administrate  în  colaborare  cu  Statul 
conform  legilor  ţărei,  rămânând  numai  partea  pur  duhovni¬ 
cească  în  administraţiunea  exclusivă  a  sfântului  Sinod  şi  a  or¬ 
ganelor  sale». 

Şi  ca  să  le  pună  vârf  la  toate  acestea  păr.  Arhimandrit 
nu- şi  poate  stăpâni  regretul,  că  guvernul  ţării  n’a  venit  «cu  un 
decret  lege»  unificându-ne  milităreşte,  ca  pe  nişte  bolşevici. 

Curat  vorba  sf.  scripturi:  «încă  n’am  auzit  grăind  om  ca 
acesta».  Căci  in  Ardealul  nostru  «protestant»,  nici  un  plutonier 
de  jandarmi  nu  s’ar  încumetă  să  rişte  asemenea  afirmaţii. 

,N.  Colan. 

CRONICA  BISERICEASCĂ-CULTURALÂ. 

Alegerea  noilor  eplscopi.  Aşa  numitul,  mare  colegiu  elec¬ 
toral,  format  din  parlamentari  şi  din  membrii  Sinodului  şi  ai  con- 
sistorului  bisericesc,  s’a  întrunit  tn  29  Martie  a.  c.  la  cameră  să 
aleagă  şase  episcopi  în  locurile  vacante. 

După  oficiarea  serviciului  divin  la  Mitropolie,  membrii  trec 
In  incinta  Camerei,  unde  I.  P.  S.  Sa  Mitropolitul  primat  ocupând 
fotoliul  prezidenţial  deschide  adunarea. 

Constituindu-se  biuroul  s’a  procedat  la  alegere. 

S'au  proclamat  aleşi  următorii: 

La  eparhia  de  Roman:  Lucian  Triteanu  cu  238  voturi  din 
246  votanţi; 

La  eparhia  Buzăului:  Pr.  Gh.  Niculescu; 

La  eparhia  Dunării  de  jos:  Iacob  Antonovici; 

La  Constanţa:  Pr.  Ilie  Teodorescu; 

La  Hotjn:  Ep.  Visarion  Puia; 

La  Cetatea- Albă :  Prof.  Dr.  Nic.  Cotlarciuc. 

Arhim.  luliu  Scriban  a  obţinut  11  voturi. 

Parlamentarii  basarabeni,  fără  deosebire  de  partid,  au  depus  la 
biroul  marelui  colegiu  o  declaraţiune,  unde  se  protestează  contra 
faptului  prin  care  „se  violează  cu  desăvârşire  dreptul  bisericii 
basarabene  de  a-şi  alege  chiriarhiiu.  In  semn  de  protestare,  par¬ 
lamentarii  basarabeni  n’au  participat  la  vot  şi  s’au  retras  din 
marele  colegiu. 

Felicităm  călduros  pe  noii  episcopi  ai  Bisericii  ortodoxe. 

Tot  ce  regretăm  din  adâncul  inimii  noastre  este,  că  un  bărbat 
de  cultura  şi  hărnicia  păr.  arhimandrit  I.  Scriban,  nu  a  intrat 
între  cei  aleşi.  Vasta  sa  erudiţie  teologică  precum  şi  munca  des¬ 
făşurată  în  sânul  bisericii  noastre  îl  indicau  cu  tot  dreptul  pentru 
un  scaun  vlădicesc. 

* 

Sinoadele  eparhiilor  ortodoxe  din  Ardeal.  In  conformi¬ 
tate  cu  dispoziţiile  statutului  organic  sinoadele  eparhiale  ale  Bi¬ 
sericii  ortodoxe  din  Ardeal  s’au  întrunit  şi  anul  acesta  la  Dumi¬ 
neca  Tomii,  discutând  cu  multă  chibzuinţă  marile  probleme  de 
soluţionarea  cărora  atârnă  bunul  mers  al  vieţii  noastre  bisericeşti. 

Sinodul  eparhiei  Aradului  a  fost  amânat  —  sine-die  —  din 
pricina  convalescenţei  păr.  episcop  Ioan. 

Presa  —  bisericească  şi  politică  —  a  f&cut  rapoarte  amă¬ 
nunţite  asupra  lucrărilor  acestor  sinoade,  cari  s'au  dovedit  încă 
odată  ca  cele  mai  folositoare  instituţii  în  cari  preoţi  şi  mireni 
deopotrivă  îşi  pun  la  contribuţie  toată  înţelepciunea  şi  devota¬ 
mentul  pentru  îndrumarea  Bisericii  noastre.  Astfel  stând  lucru¬ 
rile  nu  ne  putem  stăpâni  mirarea  că  unele  gazete  s’au  grăbit  să 
anunţe  că  sinoadele  ţinute  vor  fi  cele  din  urmă.  Desfiinţarea  ace¬ 
stor  aşezăminte,  izvorâte  din  concepţia  celui  mai  democratic  con¬ 
stituţionalism  bisericesc  ar  fi  o  măsură  deadreptul  dezastruoasă 
pentru  viitorul  Bisericii  noastre,  deoarece  ea  ar  surpă  însăşi  te¬ 
melia  colaborării  efective  a  celor  două  elemente  cari  compun 
organismul  Bisericii:  cler  şi  popor.  Deaceea  nici  nu  putem  crede 
în  profeţiile  pripite. 

De  altfel  chestiunea  fiind  de  cea  mai  mare  importanţă  şi  ac¬ 
tualitate  —  vom  reveni  asupra  ei  în  cel  mai  apropiat  timp. 

Necnlce. 


NOTE  ŞI  INFORMAŢII. 

Comentând  articolele  dlui  prob  univ.  Dr.  Onisifor  Ghibu, 
publicate  In  ziarul  «Patria»  cu  privire  la  «necesitatea  unei  revi¬ 
zuiri  a  situaţiei  confesiunilor  din  Transilvania»,  Unirea  din  Blaj 
se  grăbeşte  să  sară  în  apărarea  celorce  prin  această  revizuire 
ar  fi  scurtaţi  în  privilegiile  lor.  Dl  Ghibu  cere  anume  ca  «statul 
român  să  intervină  de  urgenţă  pentru  o  nouă  distribuire  a  ro¬ 
lurilor  şi  bunurilor»  şi  să  realizeze  «reforma  bisericească  printr’o 
dreaptă  împroprietărire  a  creştinilor,  în  prima  linie  a  celor  mulţi 
şi  nedreptăţiţi  de  veacuri».  Intre  altele  autorul  propune  «să  se 
ia  numai  decât  măsuri,  pentruca,  deocamdată,  să  fie  dată  in 
folosinţa  creştinilor  ortodocşi  din  Cluj  biserica  sf.  Arhanghel 
Mihail  (din  piaţă)  şi  biserica  universităţii». 

Cu  toate  că  chiar  şi  Unirea  recunoaşte  «logica  impecabilă 
în  mersul  ideilor  din  articolele  dlui  Ghibu»  —  totuşi  susţine  că 
«azi,  după  războiul  mondial  şi  după  tratatele  lui  de  pace»  stă¬ 
pânirea  politică  nu  mai  poate  operă  după  principiul  medieval 
«cuius  regio,  eius  religio»  şi  că  bisericile  vizate  (ca  şi  altele) 
«nu  pot  fi  luate  pe  seama  Românilor  decât  pe-o  singură  cale: 

aceea  de  a  intră  pe  calea  sa  in  sinul  confesiunii  care  stăpâneşte 
respectivele  biserici »  (sublinierea  nu  e  a  noastră!) 

Cel  mai  elementar  paralelism  logic  ne  îndreptăţeşte  să 
credem  că  după  concepţia  juridică  a  Unirii  nici  naţionalizarea 
Universităţii  din  Cluj.  a  şcoaletor  şi  a  celorlalte  instituţii  mo¬ 
ştenite  dela  Unguri  nu  s’a  făcut  după  dreptate,  întrucât  noii 
stăpâni  n’au  intrat  «pe  calea  sa»  în  sinul  naţiunii  ungureşti. 

Suntem  siguri  că  articolul  din  chestiune  va  fi  reprodus  cât 
de  curând  în  «Ellenzek»  şi  în  toată  presa  lui  Horty,  iar  autorul 
Iui  va  fi  ridicat  cel  puţin  la  rangul  de  cardinal. 

* 

Perspectivele  pentru  unirea  Bisericii  anglicane  cu  cea  or¬ 
todoxă  devin  din  ce  în  ce  tot  mai  luminoase.  Dupăce  patriarhul 
Constantinopolului  recunoscuse  valabilitatea  sacramentală  a  hi¬ 
rotonirii  preoţilor  anglicani  din  partea  episcopilor  de  aceeaş 
credinţă,  patriarhul  Damian  al  Ierusalimului  se  exprimă  şi  el 
pentru  tăria  sfinţirii  anglicane.  Mai  rămâne  să  se  rostească  asupra 
acestei  chestiuni  şi  celelalte  Biserici  ortodoxe,  pentruca  înlătu- 
rându-se  încă  o  piedecă,  apropierea  dintre  Anglicani  şi  orto¬ 
docşi  să  facă  un  îmbucurător  pas  înainte. 

* 

Alcătuitorii  nouei  Constituţii,  care  garantează  dominanţa 
bisericii  ortodoxe  în  stat  şi  care  asigură  deplină  libertate  şi 
protecţiune  tuturor  cultelor  din  ţară,  au  găsit  de  cuviinţă  să 
şteargă  obligativitatea  căsătoriei  bisericeşti. 

Inconştienţa  religioasă,  dublată  de  cea  politică  şi-a  pus 
ciucuri!  —  ar  zice  un  simplu  privitor.  Iar  cetăţeanul  cuminte, 
îşi  va  mări  durerea  şi  desnădejdea,  tăind  la  răboj  încă  unul  din 
cele  mai  formidabile  atentate  împotriva  statului  şi  a  societăţii, 
a  cărei  temelie  este  familia. 

* 

«Îndreptarea»  din  7  Aprilie  a.  c.  publică  un  interview  acordat 
de  Excelenţa  Sa  Mgr.  Marmaggi,  reprezentantul  Vaticanului  la 
Bucureşti.  Intre  altele,  redactorul  ziarului  amintit  a  pus  şi  această 
întrebare: 

«Se  zice  că  Excelenţa  Voastră  ar  fi  spus  la  Blaj  unele 
lucruri,  că  Biserica  unită  are  o  mare  misiune  de  îndeplinit  în 
mijlocul  poporului  românesc»,  să  atragă  Întreg  poporul  ortodox 
Ia  catolicism,  deoarece  religia  ortodoxă  nu  este  ortodoxă». 

«Vă  jur  înaintea  lui  Dumnezeu  —  răspunde  nunţiul  —  că 
nu  am  spus  asemenea  vorbe...  Ştiu  că  «Unirea»  din  Blaj  a 
publicat  altfel  cele  spuse  de  mine,  dar  numai  ziarul  «Unirea» 
răspunde  de  inexactităţile  sale». 

lată  un  caz  de  cea  mai  mare  gravitate,  menit  să  deschidă 
pe  deoparte  un  conflict  acut  între  reprezentantul  diplomatic  a! 

vaticanului  şi  organul  mitropoliei  unite  dela  Blaj,  iar  pe  de  alta 
să  discrediteze  pentru  vecii  vecilor  pe  redactorii  «Unirii»,  cari  în 
fanatismul  lor  papistăşesc  bagă  în  bucluc  pe  proprii  lor  patroni. 

Faptele  sunt  destul  de  clare  pentru  a  ne  justifică  această 
concluzie,  deoarece  nu  îndrăsnim  a  crede  că  o  faţă  bisericească 
de  talia  nunţiului  papal  ar  fi  în  stare  să-şi  renege  cu  jurământ 
înaintea  Iui  Dumnezeu  cuvintele  odată  rostite,  chiar  când  ele 
ar  implică  gravitatea  vorbelor  din  chestiune. 

Şi  atunci  constatarea  cea  mai  logică  şi  cea  mai  simplă, 
care  se  deprinde  din  situaţie  este  cea  formulată,  cu  alte  cu¬ 
vinte,  de  cătră  monsegniorul  Marmaggi:  că  « Unirea*  minte. 

* 

Aflăm,  fireşte,  fără  să  ne  surprindă  vestea,  că  credincioşii 
Bisericii  noastre  rămaşi  sub  stăpânire  ungurească  sunt  intr’o 
lamentabilă  situaţie  sub  raportul  vieţii  sufleteşti.  Părăsiţi  de 
preoţii,  cari  au  fost  siliţi  să  se  refugieze  de  furia  răsbunătoare 
a  stăpânirii  politice,  au  rămas  adevărată  turmă  fără  păstor. 
Şcoalele  şi  bisericile  le-au  fost  închise.  Copiii  rămân  nebotezaţi, 
morţii  se  îngroapă  fără  preot,  iar  viii  se  sbat  în  întunerecul, 
care-i  cuprinde  tot  mai  ameninţător. 

Şi  durerea-ţi  sfâşie  inima,  când  te  gândeşti  că  până  ia... 
Liga  Naţiunilor,  pe  fraţii  noştri  din  Ungaria  îi  sugrumă...  de¬ 
mocraţia  iui  Horty  şi  «creştineasca»  dragoste  a  lui  Glattfelder. 

* 

Un  groaznic  incendiu  a  distrus  cea  mai  mare  parte  a  mă¬ 
năstirii  Cernica.  Peste  40  de  chilii  călugăreşti  au  căzut  pradă 
flăcărilor.  Biserica  mănăstirii  a  rămas  neatinsă.  1.  P.  S.  S.  Mi¬ 
tropolitul  Primat  Miron  adresează  publicului  iubitor  de  biserică 
un  călduros  apel  pentru  restaurarea  acestui  lăcaş  de  închinare 
şi  cultură  creştinească,  cu  un  trecut  aşa  de  frumos, 

* 

In  Italia  cărţile  imorale  se  confiscă  şi  se  ard.  In  Ger¬ 
mania  e  un  obiceiu  vechiu  acesta. 

La  noi  reacţiunea  opiniei  publice  şi  a  autorităţilor  se  tre¬ 
zeşte  abia  atunci,  când  imoralitatea  literară  atinge  calibrul 
joubertian. 

* 

Patriarhatul  ecumenic  a  convocat  pentru  după  Paşti,  la 
Constantinopol,  un  consiliu  al  tuturor  Bisericilor  autocefale 
ortodoxe,  pentru  a  discută  chestiunea  schimbării  calendarului. 

* 

Sinodul  Bisericii  ortodoxe  din  Polonia  şi-a  ales  de  mitro¬ 
polit  al  său  pe  arhiepiscopul  Dionisie  al  Volhiniei.  Înaintaşul 

lui  Dionisie  a  fost  Mitropolitul  Gheorghe,  Asasinat  în  zilele  tre- 
cute  de  un  călugăr. 

* 


Un  ziar  din  Ardeal  publică  următorul  anunţ:  «Cioban, 
mulgător  bun  la  150  de  oi,  de  preferinţă  unit,  cu  recomandaţia 
preotului  respectiv,  se  caută  în  judeţul  Prahova,  la  un  pro¬ 
prietar  catolic». 

Cioban  uniţi  Ce-o  mai  fi  şi-aia?  Dar  hai  să  zicem  că 
printi^o  minune  s’ar  găsi  aşâ  ceva.  Ne  mirăm*  totuşi  de  zelul 
excesiv  al  proprietarului,  care  se  vede  că  ţine  cu  orice  preţ  să 
convertească  ia  catolicism  până  şi  «oile  necuvântătoare».  Suntem 
siguri  că  ciobanul  căutat  va  fi  obligat  cu  timpul  să  cetească  şi 
«Albina»,  pentruca  inspirându-se  din  paginile  acestui  organ  ca¬ 
tolic  să  câştige  şi  oile  pentru...  infailibilitatea  Papei. 

* 

Primim  la  redacţie  noua  revistă  religioasă  «Crucea»,  organ 
al  societăţii  cu  acelaş  nume.  Programul  ei  se  sintetizează  în 
«susţinerea  intereselor  culturale,  economice  şi  politice  ale  preo- 
ţimii  şi  instituţiunilor  bisericii  ortodoxe  române».  Cele  dintâi 
numere,  scrise  de  personalităţi  cunoscute  în  vieaţa  noastră  lite¬ 
rară  şi  bisericească  (păr.  Popescu-Mosoaia,  păr.  ,G.  Galactîon, 
Dincescu  ş.  a.)  promit  o  rodnică  activitate  în  cazul,  când  «partea 
Martei»  nu  va  covârşi  preocupările  revistei.  Recomandându-o 
cu  toată  căldura  fraţilor  noştri  preoţi,  nădăjduim  că  vom  aveâ 
prilej  să  revenim  cât  de  curând  asupra  ei. 


Un  student  dela  Cernăuţi  îmi  cere  «Istoria  bisericească» 
a  regretatului  prof.  Eusebie  Popovici.  Oricât  de  paradoxală 
ar  părea  această  ştire,  ea  este  adevărată.  De  altfel  se  pare  că 
cetăţenii  din  Petroşeni  nu  sunt  mai  norocoşi  decât  studentul 
nostru  dela  Cernăuţi,  căci  astăiarnă  au  fost  siliţi  să-şi  închidă 
şcoalele  —  din  lipsă  de  cărbuni...  Cum  se  poate  una  ca  asta? 
Şi  eu  m’am  întrebat  de  multeori,  fără  să- mi  pot  da  un  răspuns. 

Poate  domnul  ministru  a!  instrucţiei  şi  cel  al  industriei  de 
nu  va  da  de  rostul  acestei  situaţii  ciudale,  în  care  Facultatea 
din  Cernăuţi  n’are  cărţi  de  teologie,  iar  şcoalele  din  Petroşeni 
se  închid,  din  lipsă  de  cărbuni... 


Ziarele  anunţă  că  un  nou  apostol  al  baptismului  american, 
Ewelent  Will,  cutreieră  oraşele  ardelene  făcând  propagandă, 
întrebăm:  oare  câţi  preoţi  de-ai  noştri  au  ţinut  predici  de  apă¬ 
rare  a  doua  zi  după  solul  american,  în  localităţile  respective. 


I 

Iar  dacă  şi  Statui  crede  că  are  ceva  de  spus  în  această  che¬ 
stiune,  s’o  spună.  Ori,  în  sfârşit,  dacă  a  spus-o,  să  se  execute. 

* 

Episcopul  Glatfelder,  trecut  în  Ungaria,  nu  se  astâmpără. 
Işi  trimite  pastorala  şi  de  acolo  credincioşilor  din  Banat.  Acum 
o  strecoară  pe  furiş,  sfătuind  pe  cetitori  să  nu  păstreze  hârtia. 
Şi  totuşi  se  cunosc  cuvintele  de  hulă  asupra  ţării  noastre,  pe 
cari  le  pune  în  scrisoarea,  cu  care  îşi  însoţeşte  pastorala.  «Avem 
mângâierea  să  credem  că  domnia  pumnului  şi  a  lipsei  de  lumină 
nu  va  putea  să  domine  în  vecii  vecilor;  această  mângâiere  mi-a 
înseninat  şi  mie  clipele  ce  le-am  petrecut  în  mijlocul  furiei  ur¬ 
măritorilor  (?)  mei...  Slova  nu  o  arătaţi  nimănui ,  iar  hârtia  nu 
o  păşirăţi ,  ci  săpaţi-vă  în  inimi  spiritul  ei».  —  Şi  noi  tot  in  ca¬ 
tolicism  să  ne  căutăm  mântuirea?  Să  răspundă  iubiţii  fraţi  dela 
Blaj. 

* 

Gazetele  au  adus  ştirea  că  o  crimă  a  fost  descoperită  după 
patru  ani.  O  femee  oarecare  mărturiseşte  preotului,  pe  patul  de 
moarte,  crima  înfiorătoare,  că  ea  şi-a  omorât  bărbatul.  Preotul, 
pus  în  cunoştinţa  faptului,  prin  taina  mărturisirii,  anunţă  autori¬ 
tăţile,  cari  fac  demersuri. 

Ce  a  putut  determină  pe  un  preot  la  un  pas  ca  acesta  nu 
ne  putem  da  seama,  atât  de  gravă  îi  socotim  fapta.  Va  putea 
spune  cineva  că  e  o  datorie  morală  să  nu  laşi  ascunsă  o  crimă 
ce  s’a  putut  tăinui  până  în  clipa  când  ţi-a  venit  la  cunoştinţă, 
mai  ales  că  eră  vorba  de  vieaţa  unui  om  răpus,  pentru  care 
făptaşii  nu-şi  luaseră  plata  in  lumea  aceasta.  Dar,  preotul  a 
luat  cunoştinţă  de  aceasta  în  cursul  mărturisirii,  ale  cărei  taine 
nu  e  slobod  să  le  desvălească  nici  dacă  ar  trebui  să  plătească 
însuşi  cu  vieaţa  proprie.  Acesta  e  sigilul  mărturisirii,  pe  care 
preotul  l-a  frânt,  făcându-se  vinovat  de  grea  osândă.  Vom  arătă 
altă  dată  dispoziţiile  canonice,  cari  normează  atitudinea  duhov¬ 
nicului.  Acum  vom  spune  atât:  cum  va  mai  putea  aşteptă  în¬ 
crederea  desăvârşită  a  păstoriţilor  săi  un  preot  care,  uitându-şi 
de  sine,  a  descoperit  ceeace  i-s’a  împărtăşit  în  taina  mărtu¬ 
risirii? 

alitate,  de  mai  mulţi.  Preţul  Leu  P50  bani. 

Nr.  5.  (Şase  predici  pentru  Duminecile  postului  mare *  şi 
<Un  cuvânt  pentru  ziua  învierii  Domnului »,  de  mai  mulţi. 
Preţul  2  Lei. 

Nr.  6.  * îndrăzniţi ,  eu  am  biruit  lumeah  Predici  pentru 
timp  de  războiu,  prelucrate  după  I.  Kessler,  de  Dr.  N.  Bălan 
şi  I.  Moşoiu.  Preţul  2  Lei. 

Nr.  7 — 8.  (26  Predici  la  credinţa  creştină  sau  Tâlcuirea 
Crezului *.  Traducere  de  episcopul  Nicodem  al  Huşilor.  Preţul 
3  Lei. 

Nr.  9.  « Petru  Maior  şi  Unirea *  de  părintele  Terenţie. 
Preţul  2  Lei. 

Nr.  10.  (Schisma  românească *  sau  (Unirea  cu  Roma*. 
Preţul  Lei  2  50. 

Nr.  11.  (Studiul  pastoralei  în  biserica  românească*,  de 
Arhim.  luliu  Scriban.  (Extras  din  Revista  Teologică). 

Nr.  12.  (Ortodoxia  şi  creştinismul  apusean ».  Prelucrare 
din  ruseşte  de  P.  S.  Sa  Nicodem  episcop  al  eparhiei  Huşilor. 
Preţul  Lei  8‘ — . 


„Biblioteca  bunului  păstotM  se  tipăreşte  acum  sub 
îngrijirea  Asociaţiei  clerului  (Andreiu  Şaguna *  şi  va  apăreâ  şi 
pe  mai  departe  ca  anex  la  (Revista  Teologică ».  Broşurile  de  sub 
Nrii  1—10  s’au  împărţit  gratuit  abonaţilor  revistei,  cari  şi-au 
achitai  abonamentul  la  timp.  Broşurile  ce  se  vor  tipări  în  viitor, 
întrucât  mijloacele  materiale  vor  îngădui ,  se  vor  împărţi,  ca  şi 
în  trecut,  gratu  '  iţitor,  cari  vor  achită  dela  început  în¬ 
treg  abonamentul.  N umerii  1,  2,  3 ,  4,  7—8,  10,  11  şi  12  se 
pot  comandă  la  administraţia  (Revistei  Teologice*,  trimiţăndu-se 
pe  lângă  preţul  arătat  mai  sus  şi  porto  postai. 


